title: Απόφαση (ΕΕ) 2015/2464 της Ευρωπαϊκής Κεντρικής Τράπεζας, της 16ης Δεκεμβρίου 2015, που τροποποιεί την απόφαση (ΕΕ) 2015/774 σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2015/48)

text:
               30.12.2015

               EL

               Επίσημη Εφημερίδα της Ευρωπαϊκής Ένωσης

               L 344/1

         ΑΠΌΦΑΣΗ (ΕΕ) 2015/2464 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 16ης Δεκεμβρίου 2015
   που τροποποιεί την απόφαση (ΕΕ) 2015/774 σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2015/48)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ της ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1 δεύτερη παράγραφος, σε συνδυασμό με το άρθρο 3.1 πρώτη περίπτωση και το άρθρο 18.1,
   Εκτιμώντας τα ακόλουθα:

               (1)

               Στις 4 Μαρτίου 2015 το διοικητικό συμβούλιο εξέδωσε την απόφαση (ΕΕ) 2015/774 της Ευρωπαϊκής Κεντρικής Τράπεζας (ΕΚΤ/2015/10) (1), με την οποία θεσπίστηκε πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (secondary markets public sector asset purchase programme, εφεξής το «πρόγραμμα PSPP»). Με τη θέσπιση του προγράμματος PSPP το διοικητικό συμβούλιο επέκτεινε τα ήδη υφιστάμενα προγράμματα αγοράς στοιχείων ενεργητικού, προκειμένου αυτά να συμπεριλάβουν και τίτλους του δημόσιου τομέα. Παράλληλα με το τρίτο πρόγραμμα αγοράς καλυμμένων ομολογιών (third covered bond purchase programme, εφεξής το «πρόγραμμα CBPP3») και το πρόγραμμα αγοράς τιτλοποιημένων απαιτήσεων (asset-backed securities purchase programme, εφεξής το «πρόγραμμα ABSPP»), το πρόγραμμα PSPP αποτελεί μέρος του διευρυμένου προγράμματος αγοράς στοιχείων του ενεργητικού (asset purchase programme, εφεξής το «πρόγραμμα APP»). Το πρόγραμμα APP σκοπό έχει να ενισχύσει περαιτέρω τη μετάδοση της νομισματικής πολιτικής, να βελτιώσει τη χορήγηση πιστώσεων στην οικονομία της ζώνης του ευρώ, να χαλαρώσει τους όρους δανεισμού για τα νοικοκυριά και τις επιχειρήσεις και να συμβάλει στην επαναφορά των τιμών πληθωρισμού σε επίπεδα εγγύτερα του 2 %,ακολούθως προς τον πρωταρχικό στόχο της ΕΚΤ για διατήρηση της σταθερότητας των τιμών.

               (2)

               Στις 3 Δεκεμβρίου 2015 το διοικητικό συμβούλιο, ευθυγραμμιζόμενο με τον ρόλο του όσον αφορά τη διασφάλιση της σταθερότητας των τιμών, αποφάσισε να αναθεωρήσει ορισμένα χαρακτηριστικά που αφορούν το σχεδιασμό του προγράμματος PSPP, προκειμένου να εξασφαλίσει μία διαρκή προσαρμογή της πορείας του πληθωρισμού συνεπή προς τον στόχο της επίτευξης ρυθμών πληθωρισμού κάτω, αλλά πλησίον του 2 % μεσοπρόθεσμα. Οι αναθεωρήσεις συνάδουν με τον ρόλο του διοικητικού συμβουλίου όσον αφορά τη νομισματική πολιτική και αποτυπώνουν δεόντως παράγοντες διαχείρισης των κινδύνων.

               (3)

               Ομοίως, προς επίτευξη των στόχων του προγράμματος PSPP το διοικητικό συμβούλιο αποφάσισε να επεκτείνει τον σκοπούμενο χρονικό ορίζοντα των αγορών βάσει του προγράμματος PSPP μέχρι το τέλος Μαρτίου 2017 ή και αργότερα, εάν χρειαστεί, και σε κάθε περίπτωση έως ότου το ίδιο παρατηρήσει διαρκή προσαρμογή της πορείας του πληθωρισμού συνεπή προς τον στόχο της επίτευξης ρυθμών πληθωρισμού κάτω, αλλά πλησίον του 2 % μεσοπρόθεσμα. Το διοικητικό συμβούλιο αποφάσισε να επεκτείνει ομοίως τον σκοπούμενο χρονικό ορίζοντα των αγορών βάσει των προγραμμάτων CBPP3 και ABSPP.

               (4)

               Προκειμένου να ενισχυθεί η ευελιξία του προγράμματος PSPP και με τον τρόπο αυτόν η συνέχεια στην ομαλή διεκπεραίωση των αγορών τουλάχιστον μέχρι τη σκοπούμενη ημερομηνία λήξης του, το διοικητικό συμβούλιο αποφάσισε εξάλλου ότι τα εμπορεύσιμα χρεόγραφα σε ευρώ που εκδίδουν περιφερειακές και τοπικές διοικήσεις της ζώνης του ευρώ θα είναι επιλέξιμα για συνήθεις αγορές βάσει του προγράμματος PSPP από τις εθνικές κεντρικές τράπεζες της χώρας εγκατάστασης του εκδότη.

               (5)

               Το διοικητικό συμβούλιο αποφάσισε ακόμη την επανεπένδυση των πληρωμών κεφαλαίου όσον αφορά τους τίτλους που αγοράζονται βάσει του προγράμματος ΑΡΡ, καθώς οι υποκείμενοι τίτλοι φτάνουν στη λήξη τους, για όσο διάστημα χρειαστεί, συμβάλλοντας έτσι στη διαμόρφωση ευνοϊκών συνθηκών ρευστότητας και κατάλληλης κατεύθυνσης της νομισματικής πολιτικής.

               (6)

               Σε σχέση με τα χρεόγραφα του άρθρου 3 παράγραφος 2 στοιχείο γ) της απόφασης (ΕΕ) 2015/774 (ΕΚΤ/2015/10) θα εφαρμόζονται διαφορετικά όρια όσον αφορά τον εκδότη και την έκδοση. Αυτά τα όρια θα καθορίζονται από το διοικητικό συμβούλιο, λαμβανομένων δεόντως υπόψη παραγόντων που σχετίζονται με τη διαχείριση των κινδύνων και τη λειτουργία της αγοράς.

               (7)

               Ως εκ τούτου, η απόφαση (ΕΕ) 2015/774 (ΕΚΤ/2015/10) θα πρέπει να τροποποιηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις
   Η απόφαση (ΕΕ) 2015/774 (ΕΚΤ/2015/10) τροποποιείται ως εξής:

               1.

               Η παράγραφος 1 του άρθρου 3 αντικαθίσταται από το ακόλουθο κείμενο:
               «1.   Με την επιφύλαξη των προϋποθέσεων του παρόντος άρθρου, εμπορεύσιμα χρεόγραφα σε ευρώ που εκδίδουν κεντρικές κυβερνήσεις, περιφερειακές ή τοπικές διοικήσεις κράτους μέλους με νόμισμα το ευρώ, αναγνωρισμένοι φορείς και διεθνείς οργανισμοί εγκατεστημένοι στη ζώνη του ευρώ και πολυμερείς τράπεζες ανάπτυξης εγκατεστημένες στη ζώνη του ευρώ, είναι αποδεκτά για αγορά από τις κεντρικές τράπεζες του Ευρωσυστήματος βάσει του προγράμματος PSPP. Σε εξαιρετικές περιπτώσεις στις οποίες το σκοπούμενο ποσό αγοράς δεν μπορεί να καλυφθεί, με απόφασή του το διοικητικό συμβούλιο μπορεί να αγοράζει εμπορεύσιμα χρεόγραφα που εκδίδουν λοιπές οντότητες εγκατεστημένες στη ζώνη του ευρώ, σύμφωνα με τους όρους της παραγράφου 4.»·

               2.

               η παράγραφος 3 του άρθρου 3 αντικαθίσταται από το ακόλουθο κείμενο:
               «3.   Για να είναι επιλέξιμα για αγορά βάσει του προγράμματος PSPP, τα οριζόμενα στις παραγράφους 1 έως 2 χρεόγραφα πρέπει, κατά το χρόνο της αγοράς τους από την οικεία κεντρική τράπεζα του Ευρωσυστήματος, να έχουν ελάχιστη εναπομένουσα διάρκεια δύο ετών και μέγιστη εναπομένουσα διάρκεια τριάντα ετών. Εμπορεύσιμα χρεόγραφα με εναπομένουσα διάρκεια τριάντα ετών και 364 ημερών είναι επιλέξιμα για αγορά βάσει του προγράμματος PSPP, προκειμένου να διευκολύνεται η ομαλή εφαρμογή του. Εάν δεν μπορούν να καλυφθούν τα σκοπούμενα ποσά αγορών εμπορεύσιμων χρεογράφων έκδοσης κεντρικών κυβερνήσεων, περιφερειακών ή τοπικών διοικήσεων και αναγνωρισμένων φορέων, οι εθνικές κεντρικές τράπεζες πραγματοποιούν και υποκατάστατες αγορές εμπορεύσιμων χρεογράφων έκδοσης διεθνών οργανισμών και πολυμερών τραπεζών ανάπτυξης.»·

               3.

               η παράγραφος 4 του άρθρου 3 αντικαθίσταται από το ακόλουθο κείμενο:
               «4.   Σε εξαιρετικές περιπτώσεις οι κεντρικές τράπεζες του Ευρωσυστήματος μπορούν να προτείνουν στο διοικητικό συμβούλιο δημόσιες μη χρηματοοικονομικές εταιρείες εγκατεστημένες στην επικράτειά τους ως εναλλακτικούς εκδότες εμπορεύσιμων χρεογράφων αποδεκτών για αγορά, εφόσον δεν μπορεί να καλυφθεί το σκοπούμενο ποσό αγορών εμπορεύσιμων χρεογράφων που εκδίδουν κεντρικές κυβερνήσεις, περιφερειακές ή τοπικές διοικήσεις και εγκατεστημένοι στην επικράτειά τους αναγνωρισμένοι φορείς.
               Η προτεινόμενη δημόσια μη χρηματοοικονομική εταιρεία πρέπει κατ' ελάχιστον να πληροί αμφότερα τα ακόλουθα κριτήρια:

                           —

                           να είναι “μη χρηματοοικονομική εταιρεία” όπως αυτή ορίζεται στον κανονισμό (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου (2),

                           —

                           να είναι οντότητα του “δημόσιου τομέα”, δηλαδή οντότητα κατά την έννοια του άρθρου 3 του κανονισμού (ΕΚ) αριθ. 3603/93 του Συμβουλίου (3).

                     Κατόπιν έγκρισης του διοικητικού συμβουλίου, εμπορεύσιμα χρεόγραφα σε ευρώ που εκδίδονται από τις εν λόγω δημόσιες μη χρηματοοικονομικές εταιρείες της ζώνης του ευρώ και πληρούν i) τα κριτήρια καταλληλότητας των εμπορεύσιμων περιουσιακών στοιχείων ενόψει της χρήσης τους ως ασφαλειών για τις πιστοδοτικές πράξεις του Ευρωσυστήματος, σύμφωνα με το τέταρτο μέρος της κατευθυντήριας γραμμής (ΕΕ) 2015/510 της Ευρωπαϊκής Κεντρικής Τράπεζας (ΕΚΤ/2014/60) (4) και ii) τις προϋποθέσεις των παραγράφων 2 και 3, καθίστανται επιλέξιμα για υποκατάστατες αγορές βάσει του προγράμματος PSPP.

                  (2)  Κανονισμός (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (ΕΕ L 174 της 26.6.2013, σ. 1)."

                  (3)  Κανονισμός (ΕΕ) αριθ. 3603/93 του Συμβουλίου, της 13ης Δεκεμβρίου 1993, για τον προσδιορισμό των εννοιών που είναι αναγκαίες για την εφαρμογή των απαγορεύσεων που αναφέρονται στο άρθρο 104 και στο άρθρο 104 Β, παράγραφος 1, της συνθήκης (ΕΕ L 332 της 31.12.1993, σ. 1)."

                  (4)  Κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας, της 19ης Δεκεμβρίου 2014, σχετικά με την εφαρμογή του πλαισίου νομισματικής πολιτικής του Ευρωσυστήματος (ΕΚΤ/2014/60) (ΕΕ L 91 της 2.4.2015, σ. 3).»·"

               4.

               το άρθρο 5 αντικαθίσταται από το ακόλουθο κείμενο:
               «Άρθρο 5
               Όρια αγορών
               1.   Με την επιφύλαξη του άρθρου 3, στα εμπορεύσιμα χρεόγραφα που πληρούν τα κριτήρια του άρθρου 3 εφαρμόζεται, βάσει του προγράμματος PSPP, όριο εκφραζόμενο ως ποσοστό επί της έκδοσης ανά διεθνή αριθμό αναγνώρισης χρεογράφων (ISIN), κατόπιν ενοποίησης των διαθεσίμων σε όλα τα χαρτοφυλάκια των κεντρικών τραπεζών του Ευρωσυστήματος.
               Από τις 10 Νοεμβρίου 2015 το όριο ανέρχεται σε 33 % επί της έκδοσης ανά ISIN. Κατ' εξαίρεση, το όριο ανέρχεται σε 25 % επί της έκδοσης ανά ISIN προκειμένου για επιλέξιμα εμπορεύσιμα χρεόγραφα που περιέχουν ρήτρα συλλογικής δράσης (ΡΣΔ) διαφοροποιούμενη από το πρότυπο ΡΣΔ της ζώνης του ευρώ, το οποίο διαμορφώνει η Οικονομική και Δημοσιονομική Επιτροπή (Economic and Financial Committee) και εφαρμόζουν τα κράτη μέλη σύμφωνα με το άρθρο 12 παράγραφος 3 της Συνθήκης για την ίδρυση του Ευρωπαϊκού Μηχανισμού Σταθερότητας, αλλά θα αυξηθεί σε 33 %, με την επιφύλαξη της διακρίβωσης, κατά περίπτωση, ότι η διακράτηση διαθεσίμων ύψους 33 % ανά ISIN δεν πρόκειται να οδηγεί σε διακράτηση διαθεσίμων κωλύουσας μειοψηφίας από τις κεντρικές τράπεζες του Ευρωσυστήματος σε συντεταγμένες αναδιαρθρώσεις χρέους.
               2.   Βάσει του προγράμματος PSPP, στο σύνολο των επιλέξιμων εμπορεύσιμων χρεογράφων και σε σχέση με τις διάρκειες του άρθρου 3 εφαρμόζεται συνολικό όριο 33 % επί των ανεξόφλητων τίτλων ορισμένου εκδότη, κατόπιν ενοποίησης των διαθεσίμων σε όλα τα χαρτοφυλάκια των κεντρικών τραπεζών του Ευρωσυστήματος.
               3.   Σε σχέση με τα χρεόγραφα του άρθρου 3 παράγραφος 2 στοιχείο γ) θα εφαρμόζονται διαφορετικά όρια όσον αφορά τον εκδότη και την έκδοση. Αυτά τα όρια θα καθορίζονται από το διοικητικό συμβούλιο, λαμβανομένων δεόντως υπόψη παραγόντων που σχετίζονται με τη διαχείριση των κινδύνων και τη λειτουργία της αγοράς.»·

               5.

               στο άρθρο 6 οι παράγραφοι 1 και 2 αντικαθίστανται από το ακόλουθο κείμενο:
               «1.   Ποσοστό 12 % επί της συνολικής λογιστικής αξίας των αγορών εμπορεύσιμων χρεογράφων που είναι επιλέξιμα βάσει του προγράμματος PSPP πρέπει να αφορά τίτλους έκδοσης επιλέξιμων διεθνών οργανισμών και πολυμερών τραπεζών ανάπτυξης και 88 % τίτλους έκδοσης επιλέξιμων κεντρικών κυβερνήσεων, περιφερειακών ή τοπικών διοικήσεων και αναγνωρισμένων φορέων ή, κατά περίπτωση και δυνάμει του άρθρου 3 παράγραφος 4 της παρούσας απόφασης, τίτλους που εκδίδουν επιλέξιμες δημόσιες μη χρηματοοικονομικές εταιρείες. Η εν λόγω κατανομή υπόκειται σε επανεξέταση από το διοικητικό συμβούλιο. Μόνο ΕθνΚΤ πραγματοποιούν αγορές χρεογράφων που εκδίδονται από επιλέξιμους διεθνείς οργανισμούς, πολυμερείς τράπεζες ανάπτυξης και περιφερειακές και τοπικές διοικήσεις.
               2.   Το μερίδιο των ΕθνΚΤ επί της συνολικής λογιστικής αξίας των αγορών εμπορεύσιμων χρεογράφων που είναι επιλέξιμα βάσει του προγράμματος PSPP είναι 92 %, ενώ το υπόλοιπο 8 % αγοράζεται από την ΕΚΤ. Η κατανομή των αγορών μεταξύ χωρών πραγματοποιείται με βάση την κλείδα κατανομής για την εγγραφή στο κεφάλαιο της ΕΚΤ κατά το άρθρο 29 του καταστατικού του ΕΣΚΤ.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την 1η Ιανουαρίου 2016.

      Φρανκφούρτη, 16 Δεκεμβρίου 2015.

            Ο Πρόεδρος της ΕΚΤ

         Mario DRAGHI

      (1)  Απόφαση (ΕΕ) 2015/774 της Ευρωπαϊκής Κεντρικής Τράπεζας, της 4ης Μαρτίου 2015, σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2015/10) (ΕΕ L 121 της 14.5.2015, σ. 20).


title: 2013/263/ΕΕ: Απόφαση του Συμβουλίου, της 13ης Μαΐου 2013 , σχετικά με την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Ρωσικής Ομοσπονδίας για τις πρόδρομες ουσίες των ναρκωτικών

text:
               6.6.2013

               EL

               Επίσημη Εφημερίδα της Ευρωπαϊκής Ένωσης

               L 154/5

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Μαΐου 2013
   σχετικά με την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Ρωσικής Ομοσπονδίας για τις πρόδρομες ουσίες των ναρκωτικών
   (2013/263/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ευρωπαϊκή Ένωση και η Ρωσική Ομοσπονδία θα πρέπει να ενισχύσουν τη συνεργασία τους για την πρόληψη της εκτροπής των πρόδρομων ουσιών ναρκωτικών από το νόμιμο εμπόριο, προκειμένου να καταπολεμήσουν την παράνομη παρασκευή ναρκωτικών και ψυχοτρόπων ουσιών.

               (2)

               Στις 23 Μαρτίου 2009 το Συμβούλιο εξουσιοδότησε την Επιτροπή να αρχίσει διαπραγματεύσεις με τη Ρωσική Ομοσπονδία για συμφωνία μεταξύ της Ευρωπαϊκής Ένωσης και της Ρωσικής Ομοσπονδίας σχετικά με τις πρόδρομες ουσίες των ναρκωτικών («η συμφωνία»). Οι διαπραγματεύσεις διεξήχθησαν από την Επιτροπή στο πλαίσιο των οδηγιών διαπραγμάτευσης που εξέδωσε το Συμβούλιο και ολοκληρώθηκαν επιτυχώς.

               (3)

               Η συμφωνία θα πρέπει να εξασφαλίσει τον πλήρη σεβασμό των θεμελιωδών δικαιωμάτων, και ιδίως υψηλό επίπεδο προστασίας κατά την επεξεργασία και τη διαβίβαση δεδομένων προσωπικού χαρακτήρα μεταξύ των μερών της.

               (4)

               Η συμφωνία θα πρέπει να υπογραφεί, εξ ονόματος της Ευρωπαϊκής Ένωσης, με την επιφύλαξη της σύναψης της εν λόγω συμφωνίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης και της Ρωσικής Ομοσπονδίας σχετικά με τις πρόδρομες ουσίες των ναρκωτικών («η συμφωνία») επιτρέπεται, εξ ονόματος της Ένωσης, με την επιφύλαξη της σύναψης της εν λόγω συμφωνίας (1).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, εξ ονόματος της Ένωσης.
   Άρθρο 3
   Η Επιτροπή, επικουρούμενη από αντιπροσώπους των κρατών μελών, εκπροσωπεί την Ένωση στην κοινή ομάδα εμπειρογνωμόνων παρακολούθησης που θεσπίζεται στο άρθρο 9 της συμφωνίας.
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 13 Μαΐου 2013.

            Για το Συμβούλιο

            Ο Πρόεδρος

         S. COVENEY

      (1)  Το κείμενο της συμφωνίας θα δημοσιευθεί μαζί με την απόφαση για τη σύναψή της.


title: 2013/254/ΚΕΠΠΑ: Απόφαση EUBAM Libya/1/2013 της Επιτροπής Πολιτικής και Ασφάλειας, της 24ης Μαΐου 2013 , σχετικά με τον διορισμό του αρχηγού της αποστολής συνοριακής συνδρομής της Ευρωπαϊκής Ένωσης στη Λιβύη (EUBAM Libya)

text:
               1.6.2013

               EL

               Επίσημη Εφημερίδα της Ευρωπαϊκής Ένωσης

               L 147/13

         ΑΠΌΦΑΣΗ EUBAM LIBYA/1/2013 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 24ης Μαΐου 2013
   σχετικά με τον διορισμό του αρχηγού της αποστολής συνοριακής συνδρομής της Ευρωπαϊκής Ένωσης στη Λιβύη (EUBAM Libya)
   (2013/254/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2013/233/ΚΕΠΠΑ του Συμβουλίου, της 22ας Μαΐου 2013, σχετικά με την αποστολή συνοριακής συνδρομής της Ευρωπαϊκής Ένωσης στη Λιβύη (EUBAM Libya) (1), και ιδίως το άρθρο 9 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 9 παράγραφος 1 της απόφασης 2013/233/ΚΕΠΠΑ, το Συμβούλιο εξουσιοδοτεί την Επιτροπή Πολιτικής και Ασφάλειας, σύμφωνα με το άρθρο 38 της Συνθήκης, να λαμβάνει τις προσήκουσες αποφάσεις που αφορούν τον πολιτικό έλεγχο και τη στρατηγική διεύθυνση της αποστολής EUBAM Libya, συμπεριλαμβανομένης της απόφασης για τον διορισμό του αρχηγού της αποστολής.

               (2)

               Στις 22 Μαρτίου 2013, η Επιτροπή Πολιτικής και Ασφάλειας ενέκρινε την πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας της 18ης Μαρτίου 2013 σχετικά με το διορισμό του συνταγματάρχη Antti Juhani HARTIKAINEN και τον κάλεσε, ως προτεινόμενο μελλοντικό αρχηγό της αποστολής, να συνδράμει τον διοικητή μη στρατιωτικών επιχειρήσεων στο έργο του προγραμματισμού,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Antti Juhani HARTIKAINEN διορίζεται αρχηγός της αποστολής συνοριακής συνδρομής της Ευρωπαϊκής Ένωσης στη Λιβύη (EUBAM Libya) από 22 Μαΐου 2013 έως 21 Μαΐου 2014.
   Άρθρο 2
   Η παρούσα απόφαση αρχίζει να ισχύει στις 22 Μαΐου 2013.

      Βρυξέλλες, 24 Μαΐου 2013.

            Για την Επιτροπή Πολιτικής και Ασφάλειας

            Ο Πρόεδρος

         O. SKOOG

      (1)  ΕΕ L 138 της 24.5.2013, σ.15.


Σημαντική ανακοίνωση νομικού περιεχομένου

|

31990Y0412(01)

Απόφαση αριθ. 139 της 30ής Ιουνίου 1989 σχετικά με την ημερομηνία που πρέπει να λαμβάνεται υπόψη για τον καθορισμό των τιμών μετατροπής που ορίζονται στο άρθρο 107 του κανονισμού (ΕΟΚ) αριθ. 574/72 και χρησιμοποιούνται για τον υπολογισμό ορισμένων παροχών και εισφορών

Επίσημη Εφημερίδα αριθ. C 094 της 12/04/1990 σ. 0003 - 0003

		Απόφαση αριθ. 139της 30ής Ιουνίου 1989σχετικά με την ημερομηνία που πρέπει να λαμβάνεται υπόψη για τον καθορισμό των τιμών μετατροπής που ορίζονται στο άρθρο 107 του κανονισμού (ΕΟΚ) αριθ. 574/72 και χρησιμοποιούνται για τον υπολογισμό ορισμένων παροχών και εισφορών(90/C 94/03)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 σχετικά με την εφαρμογή των συστημάτων κοινωνικής ασφάλισης στους μισθωτούς και μη μισθωτούς εργαζόμενους και στα μέλη των οικογενειών τους που μετακινούνται στο εσωτερικό της Κοινότητας (1), σύμφωνα με το οποίο είναι επιφορτισμένη να εξετάζει κάθε διοικητικό θέμα που δημιουργείται κατά την εφαρμογή του κανονισμού (ΕΟΚ) αριθ. 1408/71 και των μεταγενέστερων κανονισμών,το άρθρο 12 παράγραφοι 2, 3 και 4, το άρθρο 14δ παράγραφος 1, το άρθρο 19 παράγραφος 1 στοιχείο β) τελευταία φράση, το άρθρο 22 παράγραφος 1 σημείο ii) τελευταία φράση, το άρθρο 25 παράγραφος 1 στοιχείο β) προτελευταία φράση, το άρθρο 41 παράγραφος 1 στοιχεία γ) και δ), το άρθρο 46 παράγραφοι 3 και 4, το άρθρο 50, το άρθρο 51 παράγραφος 2, το άρθρο 52 στοιχείο β) τελευταία φράση, το άρθρο 55 παράγραφος 1 σημείο ii) τελευταία φράση, το άρθρο 70 παράγραφος 1 πρώτη περίπτωση, το άρθρο 71 παράγραφος 1 στοιχείο β) σημείο ii) του κανονισμού (ΕΟΚ) αριθ. 1408/71, καθώς και το άρθρο 34 παράγραφος 1, το άρθρο 107 του κανονισμού (ΕΟΚ) αριθ. 574/72,Εκτιμώντας:ότι η απόφαση αριθ. 101 της 29ης Μαΐου 1975 πρέπει να επεκταθεί ώστε να περιλάβει και τη μετατροπή του μισθού των προσώπων που εργάζονται σ' ένα κράτος μέλος αλλά υπόκεινται στη νομοθεσία ενός άλλου κράτους μέλους·ότι, λαμβανομένων υπόψη των διατάξεων των παραπάνω κανονισμών, πρέπει να παρθεί μια νέα απόφαση σχετικά με την ημερομηνία που πρέπει να λαμβάνεται υπόψη για τον καθορισμό των τιμών μετατροπής που χρησιμοποιούνται για τον υπολογισμό ορισμένων παροχών,ΑΠΟΦΑΣΙΖΕΙ:1. Για την εφαρμογή του άρθρου 12 παράγραφοι 2, 3 και 4, του άρθρου 41 παράγραφος 1 στοιχεία γ) και δ), του άρθρου 46 παράγραφοι 3 και 4, του άρθρου 50 και του άρθρου 51 παράγραφος 2 του κανονισμού (ΕΟΚ) αριθ. 1408/71, η ημερομηνία που θα λαμβάνεται υπόψη για τον καθορισμό της τιμής μετατροπής είναι εκείνη κατά την οποία θα αρχίσουν να ισχύουν οι παρούσες διατάξεις για τον ενδιαφερόμενο.2. Για την εφαρμογή του άρθρου 14δ παράγραφος 1 του κανονισμού (ΕΟΚ) αριθ. 1408/71 ο αρμόδιος φορέας χρησιμοποιεί την τιμή μετατροπής που ισχύει κατά το μήνα που εισπράττεται ο μισθός ή οι αποδοχές.3. Για την εφαρμογή του άρθρου 19 παράγραφος 1 στοιχείο β) τελευταία φράση, του άρθρου 22 παράγραφος 1 σημείο ii) τελευταία φράση, του άρθρου 25 παράγραφος 1 στοιχείο β) προτελευταία φράση, του άρθρου 52 στοιχείο β) τελευταία φράση, του άρθρου 55 παράγραφος 1 σημείο ii) τελευταία φράση του κανονισμού (ΕΟΚ) αριθ. 1408/71, καθώς και για την εφαρμογή του άρθρου 34 παράγραφος 1 του κανονισμού (ΕΟΚ) αριθ. 574/72, το ποσό που θα πληρωθεί στον ενδιαφερόμενο θα μετατραπεί με την τιμή μετατροπής που ισχύει κατά το μήνα που εγκρίνεται η πληρωμή από τον αρμόδιο φορέα.4. Για την εφαρμογή του άρθρου 70 παράγραφος 1 πρώτη περίπτωση, του άρθρου 71 παράγραφος 1 στοιχείο β) σημείο ii) προτελευταία φράση του κανονισμού (ΕΟΚ) 1408/71 το ποσό που θα πληρωθεί στον ενδιαφερόμενο θα μετατραπεί με την τιμή μετατροπής που ισχύει κατά το μήνα που ο φορέας, που αναφέρεται στο άρθρο 70 παράγραφος 1 πρώτη περίπτωση του κανονισμού (ΕΟΚ) αριθ. 1408/71, συντάσσει την εντολή πληρωμής των παροχών.5. Η παρούσα απόφαση η οποία τροποποιεί την απόφαση 101 της 29ης Μαΐου 1975, ισχύει από την πρώτη ημέρα του μήνα που ακολουθεί τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Ο πρόεδρος της Διοικητικής ΕπιτροπήςB. Díez Rodríguez--------------------------------------------------


Avis juridique important

|

31992D0248

92/248/ΕΟΚ: Απόφαση του Ευρωπαϊκού Κοινοβουλίου της 8ης Απριλίου 1992 σχετικά με τη χορήγηση απαλλαγής στο διοικητικό συμβούλιο των Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1990

Επίσημη Εφημερίδα αριθ. L 127 της 13/05/1992 σ. 0013 - 0014

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ  της 8ης Απριλίου 1992  σχετικά με τη χορήγηση απαλλαγής στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το  οικονομικό έτος 1990  (92/248/ΕΟΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  Έχοντας υπόψη:  - τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206 Β,  - την απόδοση λογαριασμών όσον αφορά τα έσοδα και τις δαπάνες του Ευρωπαϊκού Κέντρου για την Ανάπτυξη της Επαγγελματικής Κατάρτισης καθώς και τη σχετική έκθεση του Ελεγκτικού Συνεδρίου (C3-0108/92),  - την απόφαση του Συμβουλίου της 16ης Μαρτίου 1992 (C3-0110/92),  - την έκθεση της επιτροπής ελέγχου του προϋπολογισμού (A3-0118/92),  1. λαμβάνει υπό σημείωση τα ακόλουθα ποσά όσον αφορά τους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης:  Οικονομικό έτος 1992 σε Ecu  Έσοδα 8 621 280,29  1. Επιχορήγηση της Επιτροπής των Ευρωπαϊκών Κοινοτήτων 8 573 166,51  2. Τραπεζικοί τόκοι 43 505,30  3. Λοιπά έσοδα 4 608,48  Δαπάνες  1. Τελικές πιστώσεις του προϋπολογισμού 8 988 000,00  2. Αναλήψεις υποχρεώσεων 8 621 280,29  3. Μη χρησιμοποιηθείσες πιστώσεις 366 719,71  4. Πληρωμές 7 098 253,13  5. Μεταφορές πιστώσεων από το 1989 1 171 376,03  6. Πληρωμές από μεταφερθείσες πιστώσεις 1 010 335,71  7. Μεταφερθείσες από το προηγούμενο έτος και ακυρωθείσες πιστώσεις (5 6) 161 040,32  8. Πιστώσεις μεταφερθείσες από το 1990 στο 1991 1 523 027,16  9. Ακυρωθείσες πιστώσεις (1 4 8) 366 719,71  2. επικροτεί το γεγονός ότι το κέντρο αναδιοργάνωσε τις διοικητικές του υπηρεσίες κατά τρόπο ώστε να υπάρξει σαφέστερος διαχωρισμός ανάμεσα στα καθήκοντα διαχείρισης των πιστώσεων και τα λογιστικά καθήκοντα-  3. προτρέπει το κέντρο να συνεχίσει τις προσπάθειές του με στόχο τον περιορισμό της προσφυγής στη διαδικασία των πάγιων προκαταβολών, ιδίως μέσω της χρησιμοποίησης σύγχρονων τηλεπικοινωνιακών τεχνικών και υπηρεσιών ταχυδρομείου για την επίσπευση της  αλληλογραφίας με τις υπηρεσίες δημοσιονομικού ελέγχου της Επιτροπής-  4. καλεί το κέντρο να εφαρμόσει τις συστάσεις του Ελεγκτικού Συνεδρίου για χωριστή τήρηση λογαριασμών όσον αφορά τις πάγιες προκαταβολές και τα βεβαιωθέντα δικαιώματα, αμέσως μόλις εγκατασταθεί το νέο λογιστικό λογισμικό του-  5. καλεί περαιτέρω το κέντρο να υποβάλει εφεξής προτάσεις στην Επιτροπή για κάθε μεταφορά πιστώσεων που ενέχει ριζική μεταβολή προορισμού, ιδίως μάλιστα μεταξύ επιχειρησιακών και διοικητικών δαπανών-  6. χορηγεί απαλλαγή στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης για την εκτέλεση του προϋπολογισμού του για το οικονομικό έτος 1990, με βάση την έκθεση του Ελεγκτικού Συνεδρίου-  7. αναθέτει στον Πρόεδρό του να διαβιβάσει την παρούσα απόφαση στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης, στο Συμβούλιο, την Επιτροπή και το Ελεγκτικό Συνέδριο, και να μεριμνήσει για τη δημοσίευσή της  στην Επίσημη Εφημερίδα των Ευρωπαϊκών Κοινοτήτων (σειρά L). Στρασβούργο, 8 Απριλίου 1992.   Ο Γενικός Γραμματέας  Ο Πρόεδρος  Enrico VINCI  Egon KLEPSCH


Avis juridique important

|

42002D0595

2002/595/ΕΚ: Απόφαση των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου, της 19ης Ιουλίου 2002, σχετικά με τις επιπτώσεις της λήξης της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) στις διεθνείς συμφωνίες που έχει συνάψει η ΕΚΑΧ

Επίσημη Εφημερίδα αριθ. L 194 της 23/07/2002 σ. 0035 - 0035

Απόφαση των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίουτης 19ης Ιουλίου 2002σχετικά με τις επιπτώσεις της λήξης της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) στις διεθνείς συμφωνίες που έχει συνάψει η ΕΚΑΧ(2002/595/ΕΚ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,Εκτιμώντας τα ακόλουθα:(1) Δυνάμει του άρθρου 97 της συνθήκης ΕΚΑΧ, η ισχύς της συνθήκης αυτής λήγει στις 23 Ιουλίου 2002.(2) Η ΕΚΑΧ έχει συνάψει ορισμένες διεθνείς συμφωνίες με τρίτες χώρες.(3) Στις εν λόγω συμφωνίες δεν προβλέπεται το ενδεχόμενο της λήξης της συνθήκης ΕΚΑΧ.(4) Τα θέματα που καλύπτονται από τη συνθήκη ΕΚΑΧ θα καλύπτονται, μετά τη λήξη της, από τη συνθήκη για την ίδρυση της Ευρωπαϊκής Κοινότητας.(5) Προς το συμφέρον της ΕΚΑΧ και των ενδιαφερομένων τομέων, οι εν λόγω διεθνείς συμφωνίες θα πρέπει να παραμείνουν σε ισχύ μετά τη λήξη της συνθήκης ΕΚΑΧ και να περιέλθουν στην Ευρωπαϊκή Κοινότητα,ΑΠΟΦΑΣΙΖΟΥΝ:Άρθρο 1Από τις 24 Ιουλίου 2002, τα δικαιώματα και οι υποχρεώσεις που απορρέουν από τις διεθνείς συμφωνίες τις οποίες έχει συνάψει η ΕΚΑΧ αναλαμβάνονται από την Ευρωπαϊκή Κοινότητα.Άρθρο 2Η παρούσα απόφαση τίθεται σε ισχύ την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Εφαρμόζεται από τις 24 Ιουλίου 2002.Βρυξέλλες, 19 Ιουλίου 2002.Ο ΠρόεδροςT. Pedersen


title: Απόφαση του Προεδρείου του Ευρωπαϊκού Κοινοβουλίου, της 15ης Δεκεμβρίου 2014 , για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου

text:
               30.12.2014

               EL

               Επίσημη Εφημερίδα της Ευρωπαϊκής Ένωσης

               C 466/1

         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 15ης Δεκεμβρίου 2014
   για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου
   (2014/C 466/01)
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 223 παράγραφος 2,
   Έχοντας υπόψη το καθεστώς των βουλευτών του Ευρωπαϊκού Κοινοβουλίου (1) («το καθεστώς»),
   Έχοντας υπόψη τα άρθρα 10 και 25 του κανονισμού του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το άρθρο 20 παράγραφος 1 του καθεστώτος ορίζει ότι «οι βουλευτές δικαιούνται επιστροφής των δαπανών που προκύπτουν από την άσκηση της εντολής τους», η δε παράγραφος 4 ότι «Το Κοινοβούλιο ορίζει τις προϋποθέσεις άσκησης του δικαιώματος αυτού». Οι εν λόγω προϋποθέσεις διατυπώνονται μεταξύ άλλων στα άρθρα 22, 24 και 66 των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου (2) («τα μέτρα εφαρμογής»).

               (2)

               Επίσης, βάσει του άρθρου 4 των μέτρων εφαρμογής, οι βουλευτές είναι υποχρεωμένοι να υποβάλλουν τα πρωτότυπα δικαιολογητικά όταν ζητούν επιστροφή των ιατρικών τους εξόδων. Αποτέλεσμα τούτου είναι ότι, για να τους επιστραφούν τα έξοδα στα οποία έχουν υποβληθεί, οι βουλευτές καλούνται συχνά να συμπληρώσουν ιδιοχείρως μακρά και σύνθετα έντυπα και να επισυνάψουν σε αυτά πρωτότυπα τιμολόγια και άλλα πρωτότυπα δικαιολογητικά έγγραφα.

               (3)

               Για να καταστεί η διαδικασία λιγότερο γραφειοκρατική, θα πρέπει να παρέχεται η δυνατότητα στους βουλευτές να υποβάλλουν αιτήματα για την επιστροφή εξόδων ή την ανάληψη δαπανών ηλεκτρονικά. Θα αποτελεί ευθύνη των βουλευτών η φύλαξη των πρωτοτύπων δικαιολογητικών για εύλογο χρονικό διάστημα, ήτοι έως την 31η Δεκεμβρίου του ημερολογιακού έτους που έπεται εκείνου στη διάρκεια του οποίου υποβλήθηκε η αίτηση για την επιστροφή εξόδων ή την ανάληψη δαπανών. Οι αρμόδιες υπηρεσίες του Κοινοβουλίου θα πρέπει να θεσπίσουν σύστημα για τη διενέργεια δειγματοληπτικών ελέγχων με βάση τη συνήθη ελεγκτική πρακτική για να επαληθεύουν την αντιστοιχία μεταξύ των σαρωμένων αντιγράφων των δικαιολογητικών και των πρωτοτύπων τους.

               (4)

               Τα μέτρα εφαρμογής θα πρέπει συνεπώς να τροποποιηθούν ώστε: να επιτρέπεται στους βουλευτές να υποβάλλουν αιτήσεις για την επιστροφή ή την ανάληψη δαπανών σε ηλεκτρονική μορφή· να παρέχεται στους βουλευτές η δυνατότητα υποβολής σαρωμένων αντιγράφων των πρωτότυπων δικαιολογητικών εγγράφων, συνοδευόμενων από υπεύθυνη δήλωση του βουλευτή που βεβαιώνει τη γνησιότητα των αντιγράφων· να θεσπισθεί χρονικό διάστημα φύλαξης των πρωτοτύπων δικαιολογητικών από τον βουλευτή, στη διάρκεια του οποίου η διοίκηση του Κοινοβουλίου να μπορεί να επαληθεύσει την αντιστοιχία μεταξύ των σαρωμένων αντιγράφων των δικαιολογητικών και των πρωτοτύπων τους.

               (5)

               Επιπλέον, σύμφωνα με το άρθρο 69 παράγραφος 1 των μέτρων εφαρμογής, τα ποσά των επιστρεφόμενων εξόδων ταξιδίου, της ημερήσιας αποζημίωσης παραμονής και της αποζημίωσης γενικών εξόδων μπορούν να αναπροσαρμόζονται τιμαριθμικά κατ’ έτος από το προεδρείο μέχρι μέγιστου ποσοστού ίσου προς το ετήσιο ποσοστό πληθωρισμού της Ευρωπαϊκής Ένωσης που αντιστοιχεί στον μήνα Οκτώβριο του προηγούμενου έτους και δημοσιεύεται από την Eurostat.

               (6)

               Το ποσοστό πληθωρισμού για την περίοδο από 1 Νοεμβρίου 2013 έως 31 Οκτωβρίου 2014, όπως ανακοινώθηκε από την Eurostat στις 14 Νοεμβρίου 2014, ανέρχεται σε 0,5 %. Τα νέα ποσά που προκύπτουν από την αναπροσαρμογή που πρέπει να γίνει προκειμένου να ληφθεί υπόψη το εν λόγω ποσοστό πληθωρισμού θα ισχύουν από την 1η Ιανουαρίου 2015 και τα μέτρα εφαρμογής θα πρέπει να τροποποιηθούν αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα μέτρα εφαρμογής τροποποιούνται ως εξής:

               1.

               Το άρθρο 4 αντικαθίσταται από το ακόλουθο κείμενο:
               «Άρθρο 4
               Διαδικασία
               Οι αιτήσεις επιστροφής εξόδων κατατίθενται στην αρμόδια υπηρεσία του Κοινοβουλίου ή απευθείας στο εκκαθαριστικό γραφείο της Επιτροπής, μέσω ενιαίων εντύπων που θα συνοδεύονται από δικαιολογητικά έγγραφα».

               2.

               Στο άρθρο 20 παράγραφος 1, το στοιχείο α) αντικαθίσταται από το εξής κείμενο:

                           «α)

                           για το τμήμα της διαδρομής μεταξύ 0 και 50 km: 22,62 EUR·».

               3.

               Το άρθρο 22 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:

                                       «1.

                                       Το μέγιστο ετήσιο ποσό επιστροφής των εξόδων ταξιδίου τα οποία πραγματοποιούνται στις περιπτώσεις που προβλέπονται στο άρθρο 10 παράγραφος 1 στοιχείο β) ορίζεται σε 4 264 EUR.»·

                           β)

                           στην παράγραφο 3, το πρώτο εδάφιο αντικαθίσταται από το ακόλουθο κείμενο:
                           «Το μέγιστο ετήσιο ποσό επιστροφής των εξόδων ταξιδίου που όντως πραγματοποιούνται στο πλαίσιο των επίσημων ταξιδιών τα οποία πραγματοποιούν οι πρόεδροι επιτροπών ή υποεπιτροπών για να συμμετάσχουν σε διασκέψεις ή εκδηλώσεις οι οποίες αφορούν θέμα ευρωπαϊκού χαρακτήρα που συνδέεται με τις αρμοδιότητες της επιτροπής ή υποεπιτροπής τους και οι οποίες έχουν κοινοβουλευτική διάσταση ορίζεται σε 4 264 EUR. Για τη συμμετοχή απαιτείται η προηγούμενη εξουσιοδότηση του προέδρου του Κοινοβουλίου, ύστερα από επαλήθευση των διαθέσιμων κεφαλαίων εντός του ορίου του προαναφερθέντος μέγιστου ποσού».

               4.

               Στο άρθρο 24, η παράγραφος 2 αντικαθίσταται από το ακόλουθο κείμενο:

                           «2.

                           Εάν η επίσημη δραστηριότητα λαμβάνει χώρα στο έδαφος της Ένωσης, οι βουλευτές εισπράττουν πάγια αποζημίωση που ορίζεται σε 306 EUR».

               5.

               Στο άρθρο 26, η παράγραφος 2 αντικαθίσταται από το ακόλουθο κείμενο:

                           «2.

                           Το μηνιαίο ποσό της αποζημίωσης σύμφωνα με το άρθρο 25 ορίζεται σε 4 320 EUR.»·

               6.

               Το άρθρο 66 αντικαθίσταται από το ακόλουθο κείμενο:
               «Άρθρο 66
               Υποκατάστατα δικαιολογητικά
               Σε περίπτωση απώλειας των απαιτούμενων δικαιολογητικών εγγράφων, οι βουλευτές υποβάλλουν δήλωση απώλειας συνοδευόμενη από υποκατάστατα δικαιολογητικά έγγραφα που πληρούν τις απαιτήσεις των παρόντων μέτρων εφαρμογής».

               7.

               Παρεμβάλλεται το ακόλουθο άρθρο:
               «Άρθρο 72α
               Δικαιολογητικά έγγραφα που αποστέλλονται κατόπιν ηλεκτρονικής σάρωσης
               1.   Όταν τα παρόντα μέτρα εφαρμογής παραπέμπουν στην υποβολή αιτήσεων επιστροφής ή ανάληψης δαπανών, οι αιτήσεις μπορούν να υποβάλλονται σε ηλεκτρονική μορφή συνοδευόμενες από ψηφιακή υπογραφή.
               2.   Όταν τα παρόντα μέτρα εφαρμογής προβλέπουν την υποβολή δικαιολογητικών εγγράφων, τα δικαιολογητικά έγγραφα αυτά μπορούν να υποβάλλονται υπό μορφή σαρωμένων αντιγράφων, υπό την προϋπόθεση ότι ο βουλευτής προβαίνει σε υπεύθυνη δήλωση ότι τα έγγραφα που υποβάλλονται αντιστοιχούν στα πρωτότυπα έγγραφα.
               3.   Για να μπορούν να διεξαχθούν έλεγχοι επαλήθευσης της αντιστοιχίας μεταξύ των σαρωμένων αντιγράφων των δικαιολογητικών εγγράφων και των πρωτοτύπων τους, οι βουλευτές φυλάσσουν τα πρωτότυπα έως την 31η Δεκεμβρίου του ημερολογιακού έτους που έπεται εκείνου στη διάρκεια του οποίου υποβλήθηκε η αίτηση για την επιστροφή ή την ανάληψη δαπανών.
               Οι αρμόδιες υπηρεσίες του Κοινοβουλίου θεσπίζουν σύστημα για τη διενέργεια δειγματοληπτικών ελέγχων για να επαληθεύουν την αντιστοιχία μεταξύ των σαρωμένων αντιγράφων των δικαιολογητικών εγγράφων και των πρωτοτύπων τους.».

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την ίδια ημερομηνία, με εξαίρεση το άρθρο 1 παράγραφοι 2 έως 5, που εφαρμόζονται από την 1η Ιανουαρίου 2015.

      (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου, της 28ης Σεπτεμβρίου 2005, για τη θέσπιση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).

      (2)  Απόφαση του Προεδρείου του Ευρωπαϊκού Κοινοβουλίου, της 19ης Μαΐου και 9ης Ιουλίου 2008, σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).


title: Απόφαση του Συμβουλίου, της 22ας Δεκεμβρίου 2009 , για την τροποποίηση του Μέρους Ι του Παραρτήματος 3 της Κοινής Προξενικής Εγκυκλίου ως προς την υποχρέωση των υπηκόων τρίτων χωρών για θεώρηση διέλευσης από αερολιμένα

text:
               29.12.2009

               EL

               Επίσημη Εφημερίδα της Ευρωπαϊκής Ένωσης

               L 348/51

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2009
   για την τροποποίηση του Μέρους Ι του Παραρτήματος 3 της Κοινής Προξενικής Εγκυκλίου ως προς την υποχρέωση των υπηκόων τρίτων χωρών για θεώρηση διέλευσης από αερολιμένα
   (2009/1015/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΚ) αριθ. 789/2001 του Συμβουλίου της 24ης Απριλίου 2001 που επιφυλάσσει στο Συμβούλιο εκτελεστικές εξουσίες σχετικά με ορισμένες λεπτομερείς διατάξεις και πρακτικές διαδικασίες εξέτασης αιτήσεων θεωρήσεων (1),
   την πρωτοβουλία της Ομοσπονδιακής Δημοκρατίας της Γερμανίας,
   Εκτιμώντας τα ακόλουθα:

               (1)

               Το Μέρος Ι του Παραρτήματος 3 της Κοινής Προξενικής Εγκυκλίου περιέχει τον κοινό κατάλογο τρίτων χωρών οι υπήκοοι των οποίων υποβάλλονται υποχρεωτικά από όλα τα κράτη μέλη στο καθεστώς θεώρησης διέλευσης από αερολιμένα.

               (2)

               Η Γερμανία και οι Κάτω Χώρες επιθυμούν, όσον αφορά τους υπηκόους της Αιθιοπίας, να περιορίζεται η απαίτηση θεώρησης διέλευσης από αερολιμένα στα πρόσωπα που δεν είναι κάτοχοι ισχύουσας θεώρησης η οποία έχει χορηγηθεί για κράτος μέλος ή για κράτος που αποτελεί κράτος μέρος της Συμφωνίας για τον Ευρωπαϊκό Οικονομικό Χώρο της 2ας Μαΐου 1992, τον Καναδά, την Ιαπωνία, ή τις Ηνωμένες Πολιτείες της Αμερικής. Συνεπώς, το Μέρος Ι του Παραρτήματος 3 της Κοινής Προξενικής Εγκυκλίου θα πρέπει να τροποποιηθεί ανάλογα.

               (3)

               Σύμφωνα με τα άρθρα 1 και 2 του Πρωτοκόλλου για τη θέση της Δανίας που προσαρτάται στην Συνθήκη για την Ευρωπαϊκή Ένωση και στη Συνθήκη για την λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και, ως εκ τούτου, δεν δεσμεύεται από αυτήν ούτε υπόκειται στην εφαρμογή της. Δεδομένου ότι η παρούσα απόφαση βασίζεται στο κεκτημένο του Σένγκεν κατ’ εφαρμογή των διατάξεων του Τρίτου Μέρους, Τίτλος ΙV της Συνθήκης για την λειτουργία της Ευρωπαϊκής Ένωσης, η Δανία, σύμφωνα με το άρθρο 4 του προαναφερόμενου Πρωτοκόλλου, θα αποφασίσει, εντός εξαμήνου από την έκδοση της παρούσας απόφασης από το Συμβούλιο, εάν θα τη μεταφέρει στο εθνικό της δίκαιο.

               (4)

               Όσον αφορά την Ισλανδία και τη Νορβηγία, η παρούσα απόφαση συνιστά ανάπτυξη των διατάξεων του κεκτημένου του Σένγκεν υπό την έννοια της Συμφωνίας που έχει συναφθεί από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, προς τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν (2), οι οποίες εμπίπτουν στον τομέα του άρθρου 1 σημείο Α της απόφασης 1999/437/ΕΚ του Συμβουλίου της 17ης Μαΐου 1999 (3) σχετικά με ορισμένες λεπτομέρειες εφαρμογής της συμφωνίας αυτής.

               (5)

               Όσον αφορά την Ελβετία, η παρούσα απόφαση συνιστά ανάπτυξη των διατάξεων του κεκτημένου του Σένγκεν υπό την έννοια της Συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (4), οι οποίες εμπίπτουν στον τομέα του άρθρου 1 σημείο A της απόφασης 1999/437/ΕΚ, σε συνδυασμό με το άρθρο 3 της απόφασης 2008/146/ΕΚ της 28ης Ιανουαρίου 2008, για τη σύναψη εξ ονόματος της Ευρωπαϊκής Κοινότητας της συμφωνίας αυτής (5).

               (6)

               Όσον αφορά το Λιχτενστάιν, η παρούσα απόφαση συνιστά ανάπτυξη των διατάξεων του κεκτημένου του Σένγκεν υπό την έννοια του Πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη Συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (6), οι οποίες εμπίπτουν στον τομέα του άρθρου 1 σημείο A της απόφασης 1999/437/ΕΚ, σε συνδυασμό με το άρθρο 3 της απόφασης 2008/261 της 28ης Φεβρουαρίου 2008, για την υπογραφή, εξ ονόματος της Ευρωπαϊκής Κοινότητας, του πρωτοκόλλου αυτού (7).

               (7)

               Η παρούσα απόφαση συνιστά ανάπτυξη των διατάξεων του κεκτημένου Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (8). Συνεπώς, το Ηνωμένο Βασίλειο δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (8)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στις οποίες δεν συμμετέχει η Ιρλανδία, σύμφωνα με την απόφαση του Συμβουλίου 2002/192/ΕΚ της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (9). Ως εκ τούτου, η Ιρλανδία δεν συμμετέχει στην έκδοσή της και δεν δεσμεύεται από αυτήν ούτε υπόκειται στην εφαρμογή της.

               (9)

               Όσον αφορά την Κύπρο, η παρούσα απόφαση συνιστά νομοθετική πράξη που θεμελιώνεται στο κεκτημένο του Σένγκεν ή άλλως αναφέρεται σε αυτό, υπό την έννοια του άρθρου 3 παράγραφος 2 της Πράξης Προσχώρησης του 2003.

               (10)

               Η παρούσα απόφαση συνιστά νομοθετική πράξη που θεμελιώνεται στο κεκτημένο του Σένγκεν ή άλλως αναφέρεται σε αυτό, υπό την έννοια του άρθρου 4 παράγραφος 2 της Πράξης Προσχώρησης του 2005,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο Μέρος Ι του Παραρτήματος 3 της Κοινής Προξενικής Εγκυκλίου επέρχονται οι εξής τροποποιήσεις:

               1.

               Στο σημείο που αφορά την Αιθιοπία, προστίθεται η εξής υποσημείωση:
               «Για τη Γερμανία και τις Κάτω Χώρες
               Απαλλάσσονται από τη θεώρηση διέλευσης από αερολιμένα (VTA):

                           —

                           Υπήκοοι που κατέχουν έγκυρη θεώρηση κράτους μέλους ή κράτους μέρους της Συμφωνίας για τον Ευρωπαϊκό Οικονομικό Χώρο της 2ας Μαΐου 1992, του Καναδά, της Ιαπωνίας ή των Ηνωμένων Πολιτειών της Αμερικής, ή όταν επιστρέφουν από τις εν λόγω χώρες μετά τη χρήση της θεώρησης».

               2.

               Κάτω από τον κατάλογο τρίτων χωρών, στο επεξηγηματικό τμήμα που ακολουθεί το τρίτο εδάφιο, προστίθεται το εξής νέο εδάφιο:
               «Οι απαλλαγές από την υποχρέωση θεώρησης διέλευσης από αερολιμένα ισχύουν επίσης για τις διελεύσεις από αερολιμένα των υπηκόων τρίτων χωρών που κατέχουν έγκυρη θεώρηση κράτους μέλους ή κράτους μέρους της Συμφωνίας για τον Ευρωπαϊκό Οικονομικό Χώρο της 2ας Μαΐου 1992, του Καναδά, της Ιαπωνίας ή των Ηνωμένων Πολιτειών της Αμερικής, όταν ταξιδεύουν προς οποιαδήποτε άλλη τρίτη χώρα. Οι απαλλαγές αυτές δεν ισχύουν για τις διελεύσεις από αερολιμένα των υπηκόων τρίτων χωρών, όταν επιστρέφουν από οποιαδήποτε άλλη τρίτη χώρα μετά τη λήξη της ανωτέρω θεώρησης.»

         Άρθρο 2
   Η παρούσα απόφαση αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση απευθύνεται στα κράτη μέλη σύμφωνα με τις συνθήκες.
   Η παρούσα απόφαση κοινοποιείται στους αποδέκτες της και αρχίζει να παράγει αποτελέσματα από την κοινοποίηση αυτή

      Βρυξέλλες, 22 Δεκεμβρίου 2009

            Για το Συμβούλιο

            Ο Πρόεδρος

         A. CARLGREN

      (1)  ΕΕ L 116 της 26.4.2001, σ. 2.

      (2)  ΕΕ L 176 της 10.7.1999, σ. 36.

      (3)  ΕΕ L 176 της 10.7.1999, σ. 31.

      (4)  ΕΕ L 53 της 27.2.2008, σ. 52.

      (5)  ΕΕ L 53 της 27.2.2008, σ. 1.

      (6)  ΕΕ L 83 της 26.3.2008, σ. 3.

      (7)  ΕΕ L 83 της 26.3.2008, σ. 3.

      (8)  ΕΕ L 131 της 1.6.2000, σ. 43.

      (9)  ΕΕ L 64 της 7.3.2002, σ. 20.


Avis juridique important

|

32000D0375

Απόφαση του Συμβουλίου, της 29ης Μαΐου 2000, για την καταπολέμηση της παιδικής πορνογραφίας στο Ίντερνετ

Επίσημη Εφημερίδα αριθ. L 138 της 09/06/2000 σ. 0001 - 0004

Απόφαση του Συμβουλίουτης 29ης Μαΐου 2000για την καταπολέμηση της παιδικής πορνογραφίας στο Ίντερνετ(2000/375/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 34 παράγραφος 2 στοιχείο γ),τη γνώμη του Ευρωπαϊκού Κοινοβουλίου(1),την πρωτοβουλία της Δημοκρατίας της Αυστρίας,λαμβάνοντας υπόψη τα ψηφίσματα του Ευρωπαϊκού Κοινοβουλίου, της 19ης Σεπτεμβρίου 1996, σχετικά με τους ανηλίκους που είναι θύματα βίας(2), της 12ης Δεκεμβρίου 1996, σχετικά με τα μέτρα προστασίας των ανηλίκων στην Ευρωπαϊκή Ένωση(3), της 24ης Απριλίου 1997, σχετικά με την ανακοίνωση της Επιτροπής για το παράνομο και θλιβερό περιεχόμενο στο Ίντερνετ(4), και, της 6ης Νοεμβρίου 1997, σχετικά με την ανακοίνωση της Επιτροπής για την καταπολέμηση του παιδεραστικού σεξουαλικού τουρισμού και με το μνημόνιο για τη συμβολή της Ευρωπαϊκής Ένωσης στην αποτελεσματικότερη καταπολέμηση της παιδεραστίας και της σεξουαλικής εκμετάλλευσης των παιδιών(5),έχοντας κατά νου τη δήλωση και το πρόγραμμα δράσης, που εγκρίθηκαν ομοφώνως από τους συνέδρους του παγκόσμιου συνεδρίου για την σεξουαλική εκμετάλλευση παιδιών για εμπορικούς σκοπούς, που διεξήχθη στη Στοκχόλμη τον Αύγουστο του 1996, καθώς και τα συμπεράσματα και τις συστάσεις της ευρωπαϊκής διάσκεψης, που διεξήχθη στο Στρασβούργο τον Απρίλιο του 1998 και αποτέλεσε τη συνέχειά του,έχοντας κατά νου τη ευρωπαϊκή σύμβαση διά την προάσπισιν των δικαιωμάτων του ανθρώπου και των θεμελιωδών ελευθεριών, που υπογράφηκε στη Ρώμη στις 4 Νοεμβρίου 1950, και ιδίως τα άρθρα 2, 3 και 10 παράγραφος 2,υπενθυμίζοντας την ευρωπαϊκή σύμβαση για την άσκηση των δικαιωμάτων των παιδιών, που υπογράφηκε στο Στρασβούργο στις 25 Ιανουαρίου 1996, και ιδίως τα άρθρα 1, 6, 7, 8, 9, 10, 11, 12 και 15,έχοντας υπόψη την οικουμενική διακήρυξη των δικαιωμάτων του ανθρώπου που υιοθετήθηκε από τη Γενική Συνέλευση των Ηνωμένων Εθνών με το ψήφισμά της 217 Α ΙΙΙ της 10ης Δεκεμβρίου 1948 στο Παρίσι, και ιδίως τα άρθρα 2, 3, 7, 25, και 26,υπενθυμίζοντας το άρθρο 34 της σύμβασης της 20ής Νοεμβρίου 1989, για τα δικαιώματα του παιδιού,έχοντας κατά νου την κοινή δράση 96/70/ΔΕΥ, του Συμβουλίου, της 29ης Νοεμβρίου 1996, για την κατάρτιση προγράμματος ενθάρρυνσης και ανταλλαγών μεταξύ των υπευθύνων για την καταπολέμηση της εμπορίας ανθρώπων και της σεξουαλικής εκμετάλλευσης παιδιών(6),έχοντας κατά νου το ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 17ης Ιανουαρίου 1995, για το παράνομο και επιβλαβές περιεχόμενο του Ίντερνετ(7),έχοντας κατά νου την κοινή δράση 97/154/ΔΕΥ, της 24ης Φεβρουαρίου 1997, που ενέκρινε το Συμβούλιο σχετικά με την καταπολέμηση της εμπορίας ανθρώπων και της σεξουαλικής εκμετάλλευσης παιδιών(8),έχοντας κατά νου την απόφαση του Συμβουλίου, της 3ης Δεκεμβρίου 1998, για τη συμπλήρωση της αντικειμενικής υπόστασης του εγκλήματος της εμπορίας ανθρώπων περί του οποίου το παράρτημα της σύμβασης Ευρωπόλ(9), και λαμβάνοντας υπόψη τη δήλωση που υιοθέτησε το Συμβούλιο κατά τη συνεδρίασή του της 3ης Δεκεμβρίου 1998,λαμβάνοντας υπόψη τη σύσταση που ενέκρινε το Συμβούλιο, στις 24 Σεπτεμβρίου 1998, για την ανάπτυξη της ανταγωνιστικότητας της ευρωπαϊκής βιομηχανίας οπτικοακουστικών υπηρεσιών και υπηρεσιών πληροφόρησης μέσω της προώθησης εθνικών πλαισίων με σκοπό την επίτευξη συγκρίσιμου και αποτελεσματικού επιπέδου προστασίας των ανηλίκων και της ανθρώπινης αξιοπρέπειας(10),υπενθυμίζοντας το σχέδιο δράσης που υιοθέτησε το Συμβούλιο, στις 28 Απριλίου 1997, για την καταπολέμηση του οργανωμένου εγκλήματος(11), που εγκρίθηκε από το Ευρωπαϊκό Συμβούλιο του Άμστερνταμ τον Ιούνιο του 1997, και τις δέκα αρχές της ομάδας G8 όσον αφορά το έγκλημα που συνδέεται με την υψηλή τεχνολογία, οι οποίες ελήφθησαν υπό σημείωση από το Συμβούλιο στις 19 Μαρτίου 1998 καθώς και τη σύσταση του Ευρωπαϊκού Συμβουλίου της Βιέννης της 11ης και 12ης Δεκεμβρίου 1998 για την εξασφάλιση αποτελεσματικής συνέχειας στις πρωτοβουλίες προστασίας των παιδιών σε ευρωπαϊκό και διεθνές επίπεδο, ιδίως στον τομέα της παιδικής πορνογραφίας στο Ίντερνετ,λαμβάνοντας υπόψη την απόφαση αριθ. 276/1999/ΕΚ του Ευρωπαϊκού Κοινοβουλίου και του Συμβουλίου, της 25ης Ιανουαρίου 1999, για ένα πολυετές κοινοτικό πρόγραμμα δράσης για την προώθηση της ασφαλέστερης χρήσης του Ίντερνετ μέσω της καταπολέμησης του παράνομου και βλαβερού περιεχομένου στα παγκόσμια δίκτυα(12),υπενθυμίζοντας την κοινή θέση 1999/364/ΔΕΥ του Συμβουλίου, της 27ης Μαϊου 1999, σχετικά με τις διαπραγματεύσεις στο Συμβούλιο της Ευρώπης για το έγκλημα στον κυβερνοχώρο(13),έκτιμώντας ότι, η εμπορία ανθρώπων και η σεξουαλική εκμετάλλευση παιδιών αποτελούν σοβαρή παραβίαση των θεμελιωδών δικαιωμάτων του ανθρώπου, και, ιδίως, της ανθρώπινης αξιοπρέπειας,έχοντας συνείδηση του γεγονότος ότι, η σεξουαλική εκμετάλλευση των παιδιών και η παραγωγή, επεξεργασία, κατοχή και διανομή πορνογραφικού υλικού με θέμα παιδιά μπορούν να συνιστούν σημαντικές μορφές του διεθνούς οργανωμένου εγκλήματος, των οποίων η εξάπλωση μέσα στην Ευρωπαϊκή Ένωση προκαλεί συνεχώς αύξουσα ανησυχία,πεπεισμένο ότι, ο σεβασμός στη σωματική και συναισθηματική ακεραιότητα των παιδιών και η προστασία των θυμάτων σεξουαλικής εκμετάλλευσης, συνιστούν θέματα θεμελιώδους σημασίας και επιβάλλεται, κατά συνέπεια, να ευρίσκονται στο επίκεντρο μέριμνας της Ένωσης,έχοντας συνείδηση της ανάγκης περαιτέρω μέτρων της Ένωσης για την προαγωγή της ασφαλούς χρήσης του Ίντερνετ,προκειμένου να εμποδιστεί και να καταπολεμηθεί η σεξουαλική εκμετάλλευση των παιδιών, και, ιδίως, η παραγωγή, επεξεργασία, κατοχή και διανομή πορνογραφικού υλικού με θέμα παιδιά μέσω του Ίντερνετ,ΑΠΟΦΑΣΙΖΕΙ:Άρθρο 11. Στα πλαίσια της απόφασης αριθ. 276/1999/ΕΚ του Ευρωπαϊκού Κοινοβουλίου και του Συμβουλίου, και προκειμένου να εντατικοποιηθούν τα μέτρα πρόληψης και καταπολέμησης της παραγωγής, επεξεργασίας, κατοχής και διανομής πορνογραφικού υλικού με θέμα παιδιά καθώς και προώθησης της αποτελεσματικής διερεύνησης και δίωξης ποινικών αδικημάτων που διαπράττονται στον τομέα αυτό, τα κράτη μέλη λαμβάνουν τα αναγκαία μέτρα προκειμένου να ενθαρρύνουν τους χρήστες του Ίντερνετ να ενημερώνουν τις αρχές επιβολής του νόμου, είτε άμεσα είτε έμμεσα, για εικαζόμενη διανομή πορνογραφικού υλικού με θέμα παιδιά μέσω του Ίντερνετ, εάν υποπέσει στην αντίληψή τους τέτοιο υλικό. Οι χρήστες του Ίντερνετ ενημερώνονται για τον τρόπο με τον οποίο μπορούν να έλθουν σε επαφή με τις αρχές επιβολής του νόμου ή με μονάδες που διατηρούν ιδιαιτέρως καλές σχέσεις με τις αρχές επιβολής του νόμου, ώστε να μπορέσουν οι εν λόγω αρχές να ασκήσουν το καθήκον τους για την πρόληψη και την καταπολέμηση της παιδικής πορνογραφίας στο Ίντερνετ.2. Όπου είναι αναγκαίο, και λαμβάνοντας υπόψη τη διοικητική δομή εκάστου κράτους μέλους, ένα μέτρο για την προώθηση της αποτελεσματικής διερεύνησης και δίωξης των αδικημάτων στον τομέα αυτό μπορεί να είναι η σύσταση ειδικευμένων ομάδων, στα πλαίσια των αρχών επιβολής του νόμου, με ειδική εμπειρία και τα μέσα που απαιτούνται ώστε να είναι ικανές να αντιδράσουν ταχέως στις πληροφορίες για εικαζόμενη παραγωγή, επεξεργασία, κατοχή και διανομή πορνογραφικού υλικού με θέμα παιδιά.3. Τα κράτη μέλη οφείλουν να μεριμνούν ώστε οι αρχές επιβολής του νόμου να ενεργούν ταχέως, όποτε λαμβάνουν πληροφορίες για εικαζόμενη παραγωγή, επεξεργασία, κατοχή και διανομή πορνογραφικού υλικού με θέμα παιδιά. Οι αρχές επιβολής του νόμου δύνανται να αναβάλλουν την ανάληψη δράσης σε περιπτώσεις και επί όσο χρόνο θα επιβαλλόταν τούτο για λόγους τακτικής, όπως π.χ, για να πλήξουν τους εγκεφάλους των εγκληματικών πράξεων ή να εντοπίσουν τα δίκτυα (κυκλώματα παιδικής πορνογραφίας).Άρθρο 21. Τα κράτη μέλη αναλαμβάνουν να εξασφαλίσουν την ευρύτερη και ταχύτερη δυνατή συνεργασία ώστε να διευκολύνουν την αποτελεσματική διερεύνηση και δίωξη ποινικών αδικημάτων που αφορούν την παιδική πορνογραφία στο Ίντερνετ σύμφωνα με τις ισχύουσες ρυθμίσεις και συμφωνίες.2. Προκειμένου να εξασφαλίζεται έγκαιρη και αποτελεσματική αντίδραση σε αυτά τα αδικήματα, τα κράτη μέλη γνωστοποιούν μεταξύ τους τα ήδη συσταθέντα σημεία επαφής που λειτουργούν επί εικοσιτετραώρου βάσεως και αποτελούνται από εξειδικευμένο προσωπικό καθώς και τις ειδικευμένες ομάδες που μνημονεύονται στο άρθρο 1 παράγραφος 2, οι οποίες μπορούν να χρησιμοποιούνται για ανταλλαγή πληροφοριών και περαιτέρω επαφές μεταξύ των κρατών μελών. Τα σημεία επαφής, που έχουν ήδη συσταθεί για να αναλάβουν άλλα καθήκοντα, μπορούν επίσης να χρησιμοποιούνται γι' αυτόν το σκοπό. Χρησιμοποιούνται επίσης υπάρχοντες δίαυλοι επικοινωνίας, όπως η Ευρωπόλ και η Ιντερπόλ.3. Τα κράτη μέλη μεριμνούν ώστε, στο πλαίσιο της εντολής της, να ενημερώνεται η Ευρωπόλ για εικαζόμενες υποθέσεις παιδικής πορνογραφίας.4. Τα κράτη μέλη, σε κατάλληλη συνεργασία με την Ευρωπόλ, εξετάζουν το ενδεχόμενο διοργάνωσης τακτικών συνεδριάσεων των αρμόδιων αρχών των ειδικευμένων στην καταπολέμηση της παιδικής πορνογραφίας στο Ίντερνετ, με σκοπό την προώθηση της γενικής ανταλλαγής πληροφοριών, την ανάλυση της κατάστασης και το συντονισμό των επιχειρησιακών ποινικών μέτρων.5. Κάθε κράτος μέλος κοινοποιεί στη Γενική Γραμματεία του Συμβουλίου την οργανωτική του μονάδα ή τις μονάδες του που ενεργούν ως σημεία επαφής δυνάμει της παραγράφου 2. Η Γενική Γραμματεία ενημερώνει όλα τα άλλα κράτη μέλη για τα εν λόγω σημεία επαφής.Άρθρο 3Τα κράτη μέλη, ενώ αρχίζουν εποικοδομητικό διάλογο με τη βιομηχανία, εξετάζουν τα ενδεδειγμένα μέτρα, εκούσιας ή νομικά δεσμευτικής φύσης, για την εξάλειψη της παιδικής πορνογραφίας στο Ίντερνετ. Ιδίως, τα κράτη μέλη ανταλλάσσουν τις εμπειρίες τους σχετικά με την αποτελεσματικότητα των μέτρων που έχουν λάβει για την εξάλειψη της παιδικής πορνογραφίας στο Ίντερνετ. Εξετάζουν, στο πλαίσιο αυτό, τα ακόλουθα μέτρα με τα οποία παροτρύνουν τις υπηρεσίες που παρέχουν πρόσβαση στο Ίντερνετ:α) να συμβουλεύονται τις αρμόδιες μονάδες που αναφέρονται στο άρθρο 1 παράγραφος 1 ή τις ομάδες που αναφέρονται στο άρθρο 1 παράγραφος 2, σχετικά με το υλικό παιδικής πορνογραφίας για το οποίο έχουν λάβει πληροφορίες ή γνωρίζουν και το οποίο διανέμεται μέσω αυτών·β) να αποσύρουν από την κυκλοφορία υλικό παιδικής πορνογραφίας για το οποίο έχουν λάβει πληροφορίες ή γνωρίζουν και το οποίο διανέμεται μέσω αυτών, εκτός αν οι αρμόδιες αρχές ορίσουν άλλως·γ) σύμφωνα με το ψήφισμα του Συμβουλίου, της 17ης Ιανουαρίου 1995, σχετικά με τη νόμιμη παρακολούθηση των τηλεπικοινωνιών(14), να διατηρούν τα στοιχεία που σχετίζονται με τη διακίνηση, όπου μπορεί να εφαρμοστεί και είναι τεχνικώς δυνατό, ιδίως προς το σκοπό άσκησης ποινικής δίωξης σε περίπτωση όπου υπάρχει η υποψία σεξουαλικής εκμετάλλευσης παιδιών, καθώς και παραγωγής, επεξεργασίας και διανομής πορνογραφικού υλικού με θέμα παιδιά, για όσο διάστημα προβλέπει η ισχύουσα εθνική νομοθεσία προκειμένου να τίθενται τα στοιχεία αυτά στη διάθεση των ποινικών διωκτικών αρχών, προς εξέταση, σύμφωνα με τους ισχύοντες διαδικαστικούς κανόνες·δ) να δημιουργούν τα δικά τους συστήματα ελέγχου προκειμένου να καταπολεμηθεί η παραγωγή, επεξεργασία, κατοχή και διανομή πορνογραφικού υλικού με θέμα παιδιά.Άρθρο 4Τα κράτη μέλη εξακριβώνουν τακτικά κατά πόσον οι τεχνολογικές εξελίξεις απαιτούν, προς διατήρηση της αποτελεσματικότητας της καταπολέμησης της παιδικής πορνογραφίας στο Ίντερνετ, την τροποποίηση της ποινικής τους δικονομίας, εντός των ορίων τήρησης των βασικών αρχών της, και, αναλόγως των αναγκών, εισάγουν προς τούτο κατάλληλη νέα νομοθεσία.Άρθρο 5Τα κράτη μέλη, σε επαφή με τη βιομηχανία, συνεργάζονται ανταλλάσσοντας τις εμπειρίες τους και ενθαρρύνοντας, εάν είναι εφικτό, την παραγωγή φίλτρων και άλλων τεχνικών μέσων για την παρεμπόδιση και τον εντοπισμό της διανομής υλικού παιδικής πορνογραφίας.Άρθρο 61. Το Συμβούλιο εξετάζει σε ποιο βαθμό τα κράτη μέλη έχουν εκπληρώσει τις υποχρεώσεις τους που απορρέουν από την κοινή δράση 97/154/ΔΕΥ καθώς και την αποτελεσματικότητα των μέτρων που προτείνονται στην παρούσα απόφαση.2. Η εξέταση που αναφέρεται στην παράγραφο 1 πρέπει να διεξάγεται σύμφωνα με την κοινή δράση 97/827/ΔΕΥ του Συμβουλίου, της 5ης Δεκεμβρίου 1997, για τη δημιουργία μηχανισμού αξιολόγησης της εφαρμογής και της υλοποίησης σε εθνικό επίπεδο των διεθνών υποχρεώσεων που έχουν αναληφθεί στον τομέα της καταπολέμησης του οργανωμένου εγκλήματος(15), υπό την επιφύλαξη των ακόλουθων:α) οι ομάδες αξιολόγησης αποτελούνται από δύο εμπειρογνώμονες·β) πραγματοποιείται επιτόπια αξιολόγηση, προς αποφυγή χρονοβόρων διαδικασιών.3. Η αξιολόγηση που προβλέπεται στον τίτλο IV μέρος Β της κοινής δράσης 97/154/ΔΕΥ, δεν πραγματοποιείται. Αντικαθίσταται από την αξιολόγηση που περιγράφεται στην παράγραφο 2 του παρόντος άρθρου.4. Βάσει των πληροφοριών που λαμβάνονται στη διάρκεια της αξιολόγησης που αναφέρεται στην παράγραφο 2, το Συμβούλιο εξετάζει την πιθανή λήψη περαιτέρω μέτρων προκειμένου να καταστεί αποτελεσματικότερη η καταπολέμηση της παιδικής πορνογραφίας και της σεξουαλικής εκμετάλλευσης παιδιών.Άρθρο 7Η παρούσα απόφαση εφαρμόζεται στο Γιβραλτάρ.Άρθρο 8Τα μέτρα που προβλέπονται στην παρούσα απόφαση υλοποιούνται από τα κράτη μέλη το αργότερο έως τις 31 Δεκεμβρίου 2000.Βρυξέλλες, 29 Μαΐου 2000.Για το ΣυμβούλιοΟ ΠρόεδροςA. Costa(1) Γνώμη η οποία διατυπώθηκε στις 11 Απριλίου 2000 (δεν έχει ακόμα δημοσιευθεί στην Επίσημη Εφημερίδα).(2) ΕΕ C 320 της 28.10.1996, σ. 190.(3) ΕΕ C 20 της 20.1.1997, σ. 170.(4) ΕΕ C 150 της 19.5.1997, σ. 38.(5) ΕΕ C 358 της 24.11.1997, σ. 37.(6) ΕΕ L 322 της 12.12.1996, σ. 7.(7) ΕΕ C 70 της 6.3.1997, σ. 1.(8) ΕΕ L 63 της 4.3.1997, σ. 2.(9) ΕΕ C 26 της 30.1.1999, σ. 21.(10) ΕΕ L 270 της 7.10.1998, σ. 48.(11) ΕΕ C 251 της 15.8.1997, σ. 1.(12) ΕΕ L 33 της 6.2.1999, σ. 1.(13) ΕΕ L 142 της 5.6.1999, σ. 1.(14) ΕΕ C 329 της 4.11.1996, σ. 1.(15) ΕΕ L 344 της 15.12.1997, σ. 7.


title: Απόφαση (ΕΕ) 2016/1230 του Συμβουλίου, της 12ης Ιουλίου 2016, με την οποία διαπιστώνεται ότι δεν έχουν ληφθεί αποτελεσματικά μέτρα από την Πορτογαλία σε εφαρμογή της σύστασης του Συμβουλίου της 21ης Ιουνίου 2013

text:
               28.7.2016

               EL

               Επίσημη Εφημερίδα της Ευρωπαϊκής Ένωσης

               L 202/21

         ΑΠΌΦΑΣΗ (ΕΕ) 2016/1230 ΤΟΥ ΣΥΜΒΟΥΛΊΟΥ
   της 12ης Ιουλίου 2016
   με την οποία διαπιστώνεται ότι δεν έχουν ληφθεί αποτελεσματικά μέτρα από την Πορτογαλία σε εφαρμογή της σύστασης του Συμβουλίου της 21ης Ιουνίου 2013
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 126 παράγραφος 8,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 126 της Συνθήκης, τα κράτη μέλη αποφεύγουν τα υπερβολικά δημοσιονομικά ελλείμματα.

               (2)

               Το σύμφωνο Σταθερότητας και Ανάπτυξης βασίζεται στον στόχο της υγιούς δημοσιονομικής κατάστασης ως μέσου ενίσχυσης των συνθηκών για σταθερότητα τιμών και ισχυρή βιώσιμη ανάπτυξη, ικανή να συμβάλει στη δημιουργία θέσεων απασχόλησης. Το σύμφωνο Σταθερότητας και Ανάπτυξης περιλαμβάνει τον κανονισμό (ΕΚ) αριθ. 1467/97 του Συμβουλίου (1), που εκδόθηκε προκειμένου να προωθηθεί η ταχεία διόρθωση των υπερβολικών δημοσιονομικών ελλειμμάτων.

               (3)

               Στις 2 Δεκεμβρίου 2009, το Συμβούλιο αποφάσισε κατόπιν σύστασης της Επιτροπής, σύμφωνα με το άρθρο 126 παράγραφος 6 της Συνθήκης, ότι υπήρχε υπερβολικό έλλειμμα στην Πορτογαλία και εξέδωσε σύσταση για τη διόρθωση του υπερβολικού ελλείμματος το αργότερο μέχρι το 2013, σύμφωνα με το άρθρο 126 παράγραφος 7 της Συνθήκης και το άρθρο 3 του κανονισμού (ΕΚ) αριθ. 1467/97 (2). Μετά το αίτημα των πορτογαλικών αρχών για χρηματοδοτική ενίσχυση από τηνΈνωση, τα κράτη μέλη που έχουν ως νόμισμα το ευρώ και το Διεθνές Νομισματικό Ταμείο (ΔΝΤ), το Συμβούλιο χορήγησε ενωσιακή χρηματοδοτική ενίσχυση στην Πορτογαλία (3). Το μνημόνιο συνεννόησης για τους ειδικούς όρους της οικονομικής πολιτικής («Μνημόνιο Συνεννόησης») μεταξύ της Επιτροπής και των πορτογαλικών αρχών υπεγράφη στις 17 Μαΐου 2011. Έκτοτε, το Συμβούλιο εξέδωσε δύο συστάσεις προς την Πορτογαλία (στις 9 Οκτωβρίου 2012 και στις 21 Ιουνίου 2013) με βάση το άρθρο 126 παράγραφος 7 της Συνθήκης, με τις οποίες παρατάθηκε η προθεσμία για τη διόρθωση του υπερβολικού ελλείμματος μέχρι το 2014 και 2015 αντίστοιχα. Σε αμφότερες τις συστάσεις, το Συμβούλιο έκρινε ότι η Πορτογαλία είχε λάβει μεν αποτελεσματικά μέτρα, αλλά ότι επήλθαν απρόβλεπτα αντίξοα οικονομικά γεγονότα με μείζονες αρνητικές επιπτώσεις για τα δημόσια οικονομικά.

               (4)

               Συγκεκριμένα, προκειμένου να μειωθεί το ονομαστικό δημοσιονομικό έλλειμμα κάτω από την τιμή αναφοράς 3 % του ΑΕΠ έως το 2015 με αξιόπιστο και διατηρήσιμο τρόπο, έγινε η ακόλουθη σύσταση στην Πορτογαλία: α) να μειώσει το ονομαστικό έλλειμμα σε 5,5 % του ΑΕΠ το 2013, σε 4,0 % του ΑΕΠ το 2014 και σε 2,5 % του ΑΕΠ το 2015, ποσοστό που θεωρήθηκε ότι συνάδει με τη βελτίωση του διαρθρωτικού ισοζυγίου κατά 0,6 % του ΑΕΠ το 2013, 1,4 % του ΑΕΠ το 2014 και 0,5 % του ΑΕΠ το 2015, με βάση την επικαιροποίηση των οικονομικών προοπτικών της Πορτογαλίας από τις υπηρεσίες της Επιτροπής τον Μάιο του 2013· β) να εφαρμόσει μέτρα που ανέρχονται σε 3,5 % του ΑΕΠ για τη συγκράτηση του ελλείμματος του 2013 στο 5,5 % του ΑΕΠ, περιλαμβανομένων των μέτρων που καθορίζονται στον νόμο για τον προϋπολογισμό του 2013 και των πρόσθετων μέτρων που περιλαμβάνονται στον συμπληρωματικό προϋπολογισμό, ήτοι μειώσεων των δαπανών για τους μισθούς, βελτίωσης της αποτελεσματικότητας της λειτουργίας της δημόσιας διοίκησης, μείωσης της δημόσιας κατανάλωσης και καλύτερης χρήσης των κονδυλίων της ΕΕ· γ) να θεσπίσει, με βάση την επανεξέταση των δημόσιων δαπανών, μόνιμα μέτρα εξυγίανσης που να αντιστοιχούν τουλάχιστον στο 2,0 % του ΑΕΠ με στόχο την επίτευξη ονομαστικού ελλείμματος 4,0 % του ΑΕΠ το 2014, και να στοχεύσει στον εξορθολογισμό και στον εκσυγχρονισμό της δημόσιας διοίκησης, στην αντιμετώπιση των αλληλεπικαλύψεων ανάμεσα στις αρμοδιότητες και τις οντότητες του δημόσιου τομέα, στη βελτίωση της βιωσιμότητας του συνταξιοδοτικού συστήματος και στην επίτευξη στοχοθετημένης εξοικονόμησης κόστους σε μεμονωμένα επιτελικά υπουργεία· δ) να θεσπίσει τα αναγκαία μόνιμα μέτρα εξυγίανσης ώστε να επιτευχθεί, το 2015, ο στόχος για έλλειμμα της τάξης του 2,5 % του ΑΕΠ. Επιπλέον, συνεστήθη στην Πορτογαλία να διατηρήσει τον ρυθμό των μεταρρυθμίσεων κατά τη διαχείριση των δημόσιων οικονομικών, με την αναθεώρηση του νόμου-πλαισίου για τον προϋπολογισμό μέχρι τα τέλη του 2013 ώστε να επιτύχει την περαιτέρω ενίσχυση των δημοσιονομικών διαδικασιών και των αρχών της δημοσιονομικής διαχείρισης, της λογοδοσίας, της διαφάνειας και της απλούστευσης και να συνεχίσει να καταβάλλει προσπάθειες για τον περιορισμό ενδεχόμενων υποχρεώσεων που απορρέουν από τις κρατικές επιχειρήσεις και από τις συμπράξεις δημόσιου και ιδιωτικού τομέα.

               (5)

               Στην επικαιροποίηση των οικονομικών προοπτικών της Πορτογαλίας από τις υπηρεσίες της Επιτροπής τον Μάιο του 2013, στην οποία στηρίζεται η σύσταση του Συμβουλίου της 21ης Ιουνίου 2013, προβλεπόταν ότι η πορτογαλική οικονομία θα συρρικνωθεί κατά 2,3 % το 2013 προτού σημειωθεί μεγέθυνση κατά 0,6 % και 1,5 %, αντίστοιχα, κατά τα δύο επόμενα έτη. Προβλεπόταν αύξηση του ονομαστικού ΑΕΠ κατά – 0,6 % και 1,8 % το 2013 και το 2014 αντίστοιχα, και κατά 2,7 % το επόμενο έτος.

               (6)

               Το Συμβούλιο, στη σύστασή του της 21ης Ιουνίου 2013, καθόρισε προθεσμία μέχρι την 1η Οκτωβρίου 2013 για τη λήψη αποτελεσματικών μέτρων σύμφωνα με τις διατάξεις του άρθρου 3 παράγραφος 4 του κανονισμού (ΕΚ) αριθ. 1467/97. Σύμφωνα με το άρθρο 10 παράγραφος 2 στοιχείο α) του κανονισμού (ΕΕ) αριθ. 472/2013, η Πορτογαλία απαλλάχθηκε από την υποχρέωση υποβολής χωριστών εκθέσεων στο πλαίσιο της διαδικασίας υπερβολικού ελλείμματος και υπέβαλε εκθέσεις στο πλαίσιο του προγράμματος μακροοικονομικής προσαρμογής.

               (7)

               Ο κίνδυνος μη συμμόρφωσης με τη σύσταση του Συμβουλίου, της 21ης Ιουνίου 2013, υπογραμμίστηκε σε μεταγενέστερες αξιολογήσεις. Τον Ιούλιο του 2015, με βάση την αξιολόγησή του για το πρόγραμμα σταθερότητας του 2015, την πρώτη μετά τη λήξη του προγράμματος οικονομικής προσαρμογής, το Συμβούλιο κατέληξε στο συμπέρασμα ότι υπήρχε κίνδυνος μη συμμόρφωσης της Πορτογαλίας προς τις διατάξεις του συμφώνου Σταθερότητας και Ανάπτυξης. Παρομοίως, η Επιτροπή, στη γνώμη της για το σχέδιο προϋπολογισμού της Πορτογαλίας για το 2015, κατέληξε στο συμπέρασμα ότι η Πορτογαλία διέτρεχε κίνδυνο μη συμμόρφωσης προς τους κανόνες του συμφώνου Σταθερότητας και Ανάπτυξης. Ειδικότερα, η Επιτροπή επεσήμανε τον κίνδυνο μη έγκαιρης διόρθωσης του υπερβολικού ελλείμματος μέχρι το 2015. Επιπλέον, η Επιτροπή σημείωσε επίσης την ανεπάρκεια των διαρθρωτικών προσπαθειών σε σύγκριση με εκείνες που αναφέρονται στη σύσταση, τονίζοντας την ανάγκη για πρόσθετα διαρθρωτικά μέτρα εξυγίανσης κατά το 2015 για να υποστηριχθεί η αξιόπιστη και βιώσιμη διόρθωση του υπερβολικού ελλείμματος.

               (8)

               Η νέα αξιολόγηση των μέτρων που έχει λάβει η Πορτογαλία για τη διόρθωση του υπερβολικού ελλείμματος μέχρι το 2015, σε εφαρμογή της σύστασης του Συμβουλίου της 21ης Ιουνίου 2013, οδηγεί στα ακόλουθα συμπεράσματα:

                           —

                           Μετά την κοινοποίηση του ελλείμματος της γενικής κυβέρνησης του 2015 και την επικύρωσή του από την Επιτροπή (Eurostat), το έλλειμμα του 2015 ανήλθε στο 4,4 % του ΑΕΠ, πάνω από το 3,0 % του ΑΕΠ που αποτελεί την τιμή αναφοράς της Συνθήκης. Η διαφορά έναντι της τιμής αναφοράς οφειλόταν σε μεγάλο βαθμό σε μέτρο στήριξης του χρηματοπιστωτικού τομέα στο πλαίσιο της εξυγίανσης της Banif (Banco Internacional do Funchal, SA) στα τέλη του 2015, που είχε αρνητικό αντίκτυπο της τάξης του 1,4 % του ΑΕΠ στο δημοσιονομικό έλλειμμα. Εάν ληφθεί υπόψη το στοιχείο αυτό μαζί με τα έκτακτα στοιχεία των εσόδων, το έλλειμμα χωρίς τα έκτακτα μέτρα θα εξακολουθεί να υπερβαίνει μόλις την τιμή αναφοράς της Συνθήκης.

                           —

                           Η σωρευτική βελτίωση του διαρθρωτικού ισοζυγίου κατά την περίοδο από το 2013 μέχρι το 2015 εκτιμάται σε 1,1 % του ΑΕΠ, ποσοστό σημαντικά μικρότερο από το 2,5 % του ΑΕΠ που συνέστησε το Συμβούλιο. Μετά από προσαρμογή για να ληφθούν υπόψη τα αποτελέσματα της αναθεωρημένης δυνητικής αύξησης της παραγωγής και των έκτακτων εσόδων ή της υστέρησης των εσόδων σε σύγκριση με το βασικό σενάριο στο οποίο βασίζεται η σύσταση, η σωρευτική βελτίωση μειώνεται αισθητά στο – 0,1 % του ΑΕΠ.

                           —

                           Το ύψος των μέτρων που εφαρμόστηκαν μέχρι τον Ιούνιο του 2014 συμφωνούσε με τους στόχους του προγράμματος μακροοικονομικής προσαρμογής. Στη συνέχεια, το ύψος των μόνιμων μέτρων εξυγίανσης στα οποία στηρίζονταν οι δημοσιονομικοί στόχοι για το 2014 μειώθηκε σημαντικά με την πάροδο του χρόνου από 2,3 % του ΑΕΠ που προβλεπόταν κατά την κατάρτιση του προϋπολογισμού του 2014 σε περίπου 1,5 % του ΑΕΠ στις προβλέψεις στις οποίες βασιζόταν ο προϋπολογισμός του 2015. Επομένως, το ύψος των μέτρων που λήφθηκαν υστερούσε σαφώς σε σχέση με τη σύσταση για τη λήψη πρόσθετων μέτρων το 2014 που να αντιστοιχούν τουλάχιστον στο 2,0 % του ΑΕΠ. Για το 2015, το ύψος των μόνιμων μέτρων δημοσιονομικής εξυγίανσης μειώθηκε περαιτέρω περίπου στο 0,6 % του ΑΕΠ στον προϋπολογισμού του 2015 και ο ονομαστικός στόχος ορίστηκε στο 2,7 % του ΑΕΠ. Επομένως, τα σχεδιασθέντα διαρθρωτικά μέτρα εξυγίανσης ήταν ανεπαρκή για την επίτευξη του συνιστώμενου για το 2015 στόχου ελλείμματος ύψους 2,5 % του ΑΕΠ. Το σημειωθέν έλλειμμα του 2015 επιβεβαίωσε ότι τα σχεδιασθέντα μέτρα ήταν ανεπαρκή.

                           —

                           Συνολικά, από τον Ιούνιο του 2014 η βελτίωση του ονομαστικού ελλείμματος οφείλεται στην οικονομική ανάκαμψη και τη μείωση των δαπανών για τόκους σε ένα περιβάλλον χαμηλών επιτοκίων. Τα έκτακτα έσοδα δεν χρησιμοποιήθηκαν για την επιτάχυνση της μείωσης του ελλείμματος και ο όγκος των διαρθρωτικών μέτρων εξυγίανσης δεν επαρκούσε για την επίτευξη των στόχων.

                           —

                           Το ακαθάριστο χρέος της γενικής κυβέρνησης σταθεροποιήθηκε σε γενικές γραμμές μετά τη σύσταση του Συμβουλίου της 21ης Ιουνίου 2013, και ανήλθε στο 129,2 % του ΑΕΠ στα τέλη του 2013, στο 130,2 % του ΑΕΠ το 2014 και στο 129,0 % του ΑΕΠ το 2015 σύμφωνα με τις εαρινές προβλέψεις της Επιτροπής του 2016.

                           —

                           Οι δημοσιονομικές διαρθρωτικές μεταρρυθμίσεις έχουν σημειώσει πρόοδο στους περισσότερους τομείς αν και με διαφοροποιημένους ρυθμούς. Ο νόμος-πλαίσιο για τον προϋπολογισμό αναθεωρήθηκε και ενισχύθηκε και πρόκειται να τεθεί πλήρως σε ισχύ τον Σεπτέμβριο του 2018. Έχουν καταβληθεί σημαντικές προσπάθειες για την καταπολέμηση της φορολογικής απάτης και της φοροδιαφυγής, και τη μεταρρύθμιση της φορολογικής διοίκησης. Η μακροπρόθεσμη βιωσιμότητα του συνταξιοδοτικού συστήματος βελτιώθηκε κατά τα τελευταία έτη, ενώ εξακολουθούν να υφίστανται βραχυπρόθεσμες και μεσοπρόθεσμες προκλήσεις. Η μεταρρύθμιση του συστήματος υγειονομικής περίθαλψης προχωρεί με ικανοποιητικό ρυθμό, με σκοπό να εξασφαλιστεί η βιωσιμότητα του εθνικού συστήματος υγείας (ΕΣΥ). Τα τελευταία έτη υλοποιήθηκαν μεταρρυθμίσεις στη δημόσια διοίκηση για τη βελτίωση της δημοσιονομικής διαχείρισης σε περιφερειακό και τοπικό επίπεδο, καθώς και μεταρρυθμίσεις στις συμπράξεις δημόσιου και ιδιωτικού τομέα (ΣΔΙΤ) και τις κρατικές επιχειρήσεις (ΚΕ), ιδίως κατά τη διάρκεια του προγράμματος οικονομικής προσαρμογής.

               (9)

               Αυτό οδηγεί στο συμπέρασμα ότι η απόκριση της Πορτογαλίας στη σύσταση του Συμβουλίου της 21ης Ιουνίου 2013 υπήρξε ανεπαρκής. Η Πορτογαλία δεν έθεσε τέλος στο υπερβολικό έλλειμμά της μέχρι το 2015. Η δημοσιονομική προσπάθεια υστερεί σημαντικά αυτής την οποία συνέστησε το Συμβούλιο,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Πορτογαλία δεν έχει λάβει αποτελεσματικά μέτρα σε εφαρμογή της σύστασης του Συμβουλίου της 21ης Ιουνίου 2013.
   Άρθρο 2
   Η παρούσα απόφαση απευθύνεται στην Πορτογαλική Δημοκρατία.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  Κανονισμός (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (ΕΕ L 209 της 2.8.1997, σ. 6).

      (2)  Όλα τα έγγραφα που αφορούν τη διαδικασία υπερβολικού ελλείμματος της Πορτογαλίας είναι διαθέσιμα στην ακόλουθη διεύθυνση: http://ec.europa.eu/economy_finance/economic_governance/sgp/deficit/countries/portugal_en.htm

      (3)  Εκτελεστική απόφαση 2011/344/EE του Συμβουλίου, της 17ης Μαΐου 2011, για τη χορήγηση ενωσιακής χρηματοδοτικής ενίσχυσης στην Πορτογαλία (ΕΕ L 159 της 17.6.2011, σ. 88).


title: 2014/712/EΕ: Απόφαση του Συμβουλίου, της 8ης Οκτωβρίου 2014 , για τον διορισμό στην Επιτροπή των Περιφερειών ενός αναπληρωματικού μέλους από τη Δανία

text:
               14.10.2014

               EL

               Επίσημη Εφημερίδα της Ευρωπαϊκής Ένωσης

               L 296/27

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Οκτωβρίου 2014
   για τον διορισμό στην Επιτροπή των Περιφερειών ενός αναπληρωματικού μέλους από τη Δανία

      (2014/712/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της δανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010 το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2010 έως 25 Ιανουαρίου 2015. Στις 3 Ιουνίου 2010, με την απόφαση 2010/312/ΕΕ του Συμβουλίου (3), ο κ. Lasse KRULL διορίσθηκε ως αναπληρωματικό μέλος έως τις 25 Ιανουαρίου 2015.

               (2)

               Μία θέση αναπληρωματικού μέλους έμεινε κενή λόγω της λήξης της θητείας του κ. Lasse KRULL PETERSEN,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος, για το εναπομένον διάστημα της θητείας, ήτοι έως τις 25 Ιανουαρίου 2015:

               —

               Ο κ. Peter KOFOD POULSEN, Member of the Regional Council of Region of Southern Denmark.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 8 Οκτωβρίου 2014.

            Για το Συμβούλιο

            Ο Πρόεδρος

         M. LUPI

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.

      (3)  ΕΕ L 140 της 8.6.2010, σ. 27.


title: 2006/136/ΕΚ: Απόφαση του Συμβουλίου, της  14ης Φεβρουαρίου 2006 , για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής που αφορά τροποποιήσεις της συμφωνίας σχετικά με το εμπόριο οίνου, η οποία προσαρτάται στη συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου

text:
               24.2.2006

               EL

               Επίσημη Εφημερίδα της Ευρωπαϊκής Ένωσης

               L 54/23

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Φεβρουαρίου 2006
   για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής που αφορά τροποποιήσεις της συμφωνίας σχετικά με το εμπόριο οίνου, η οποία προσαρτάται στη συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου
   (2006/136/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Η συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (1), (εφεξής αναφερόμενη ως «συμφωνία συνδέσεως»), υπεγράφη στις 18 Νοεμβρίου 2002 και τέθηκε σε ισχύ την 1η Μαρτίου 2005 (2).

               (2)

               Στις 24 Νοεμβρίου 2005, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία της Χιλής προκειμένου να τροποποιηθεί η συμφωνία σχετικά με το εμπόριο οίνου, η οποία επισυνάπτεται ως παράρτημα V (3) (εφεξής αναφερόμενο ως «παράρτημα V») στη συμφωνία συνδέσεως. Οι διαπραγματεύσεις αυτές ολοκληρώθηκαν επιτυχώς.

               (3)

               Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής που αφορά τροποποιήσεις στο παράρτημα V, θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής που αφορά τροποποιήσεις της συμφωνίας σχετικά με το εμπόριο οίνου, η οποία προσαρτάται στη συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, εγκρίνεται εξ ονόματος της Κοινότητας.
   Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο Επίτροπος για τη Γεωργία και την Αγροτική Ανάπτυξη εξουσιοδοτείται να υπογράψει τη συμφωνία υπό μορφή ανταλλαγής επιστολών, δεσμεύοντας την Κοινότητα.

      Βρυξέλλες, 14 Φεβρουαρίου 2006.

            Για το Συμβούλιο

            Ο Πρόεδρος

         K.-H. GRASSER

      (1)  ΕΕ L 352 της 30.12.2002, σ. 3.

      (2)  ΕΕ L 84 της 2.4.2005, σ. 21.

      (3)  ΕΕ L 352 της 30.12.2002, σ. 1083.
    ---documentbreak---

               24.2.2006

               EL

               Επίσημη Εφημερίδα της Ευρωπαϊκής Ένωσης

               L 54/24

         ΣΥΜΦΩΝΊΑ
   υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής που αφορά τροποποιήσεις της συμφωνίας σχετικά με το εμπόριο οίνου, η οποία προσαρτάται στη συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου
   Βρυξέλλες,
   Κύριε,
   Έχω την τιμή να αναφερθώ στις συνεδριάσεις της Μεικτής Επιτροπής που συστάθηκε σύμφωνα με το άρθρο 30 του παραρτήματος V της συμφωνίας συνδέσεως (συμφωνία σχετικά με το εμπόριο οίνου). Η Μεικτή Επιτροπή συνέστησε ότι θα πρέπει να γίνουν τροποποιήσεις στη συμφωνία σχετικά με το εμπόριο οίνου (στο εξής αναφερόμενη ως «παράρτημα V»), προκειμένου να ληφθούν υπόψη οι νομοθετικές εξελίξεις από της εκδόσεώς της.
   Κατά τη διάρκεια της πρόσφατης συνεδρίασης της Μεικτής Επιτροπής, που πραγματοποιήθηκε στη Μαδρίτη στις 13-14 Ιουνίου 2005, επετεύχθη συμφωνία ως προς την ανάγκη τροποποίησης όχι μόνο των προσαρτημάτων αλλά και του κειμένου της συμφωνίας, προκειμένου αυτό να επικαιροποιηθεί. Κατόπιν τούτου, έχω την τιμή να προτείνω την τροποποίηση του παραρτήματος V κατά τα αναφερόμενα στο προσάρτημα που επισυνάπτεται, με ισχύ από της ημερομηνίας της υπογραφής.
   Παρακαλώ να μου επιβεβαιώσετε ότι η κυβέρνησή σας είναι σύμφωνη με το περιεχόμενο της παρούσας επιστολής.
   Με εξαιρετική εκτίμηση,

         Εξ ονόματος της Ευρωπαϊκής Κοινότητας

      Προσάρτημα
      Το παράρτημα V τροποποιείται ως εξής:

                  1)

                  Στο άρθρο 5, η παράγραφος 2 αντικαθίσταται από το ακόλουθο κείμενο:
                  «2.   Οι ονομασίες που αναφέρονται στο άρθρο 6 περιορίζονται αποκλειστικά στα προϊόντα καταγωγής του μέρους στα οποία εφαρμόζονται οι ονομασίες αυτές.».

                  2)

                  Το άρθρο 7 τροποποιείται ως εξής:

                              α)

                              Η παράγραφος 2 αντικαθίσταται από το ακόλουθο κείμενο:
                              «2.   Βάσει του μητρώου εμπορικών σημάτων της Χιλής, όπως καθορίσθηκε στις 10 Ιουνίου 2002, τα εμπορικά σήματα που απαριθμούνται στο προσάρτημα VI.A καταργούνται εντός δώδεκα ετών για χρησιμοποίηση στην εσωτερική αγορά και εντός πέντε ετών για εξαγωγές, από την ημερομηνία έναρξης ισχύος της παρούσας συμφωνίας.».

                              β)

                              Μετά την παράγραφο 2, παρεμβάλλεται η ακόλουθη παράγραφος:
                              «2α   Βάσει του μητρώου εμπορικών σημάτων της Χιλής, όπως καθορίσθηκε στις 10 Ιουνίου 2002, τα εμπορικά σήματα που απαριθμούνται στο προσάρτημα VI.B, επιτρέπονται βάσει των όρων που προβλέπονται στο παράρτημα αυτό, αποκλειστικά για χρησιμοποίηση στην εσωτερική αγορά και καταργούνται εντός δώδεκα ετών από την ημερομηνία έναρξης ισχύος της παρούσας συμφωνίας.».

                  3)

                  Το άρθρο 8 τροποποιείται ως ακολούθως:

                              α)

                              Στην παράγραφο 5, το στοιχείο β) αντικαθίσταται από το ακόλουθο κείμενο:

                                          «β)

                                          όταν μία παραδοσιακή έκφραση ή συμπληρωματική μνεία για την ποιότητα που αναφέρεται στο προσάρτημα III ή IV είναι ομώνυμη με το όνομα ενός οίνου καταγωγής εκτός της επικράτειας των μερών, το όνομα αυτό μπορεί να χρησιμοποιείται για την περιγραφή και παρουσίαση ενός οίνου μόνον εφόσον η χρησιμοποίηση αυτή αναγνωρίζεται στην εθνική νομοθεσία της χώρας καταγωγής και δεν αποτελεί αθέμιτο ανταγωνισμό και οι καταναλωτές δεν παραπλανώνται ως προς την καταγωγή, τη φύση ή την ποιότητα του οίνου·».

                              β)

                              Στην παράγραφο 5, το στοιχείο γ) διαγράφεται.

                  4)

                  Το άρθρο 9 τροποποιείται ως ακολούθως:

                              α)

                              Το στοιχείο α) αντικαθίσταται από το ακόλουθο κείμενο:

                                          «α)

                                          όσον αφορά τους οίνους, καταγωγής Κοινότητας, εκείνοι που απαριθμούνται στο προσάρτημα ΙΙΙ·».

                              β)

                              Το στοιχείο β) αντικαθίσταται από το ακόλουθο κείμενο:

                                          «β)

                                          όσον αφορά τους οίνους, καταγωγής Χιλής, εκείνοι που απαριθμούνται στο προσάρτημα IV.».

                  5)

                  Το άρθρο 10 τροποποιείται ως εξής:

                              α)

                              Η παράγραφος 1 αντικαθίσταται από το ακόλουθο κείμενο:
                              «1.   Η καταχώριση ενός εμπορικού σήματος για οίνο σε ένα μέρος που είναι ταυτόσημο ή παρόμοιο με, ή περιέχει παραδοσιακή έκφραση ή συμπληρωματική μνεία για την ποιότητα του άλλου μέρους που αναφέρεται στο προσάρτημα III ή IV, απορρίπτεται, εφόσον η καταχώριση αυτή αφορά τη χρησιμοποίηση αυτής της παραδοσιακής έκφρασης ή της συμπληρωματικής μνείας για την ποιότητα για να περιγράψει ή για να παρουσιάσει την κατηγορία ή τις κατηγορίες του οίνου για τις οποίες αυτή η παραδοσιακή έκφραση ή συμπληρωματική μνεία για την ποιότητα περιλαμβάνεται στο προσάρτημα III ή IV.».

                              β)

                              Η παράγραφος 2 αντικαθίσταται από το ακόλουθο κείμενο:
                              «2.   Κατά παρέκκλιση από την παράγραφο 1, η άρνηση καταχώρισης εμπορικού σήματος για οίνο σε ένα μέρος που είναι ταυτόσημο ή παρόμοιο με, ή περιέχει παραδοσιακή έκφραση ή συμπληρωματική μνεία για την ποιότητα του μέρους αυτού που αναφέρεται στο προσάρτημα III ή IV, δεν είναι υποχρεωτική εφόσον η καταχώριση αυτή αφορά τη χρησιμοποίηση αυτής της παραδοσιακής έκφρασης ή της συμπληρωματικής μνείας για την ποιότητα για να περιγράψει ή να παρουσιάσει την κατηγορία ή τις κατηγορίες του οίνου για τις οποίες αυτή αναφέρεται στο προσάρτημα III ή IV.».

                              γ)

                              Η παράγραφος 3 διαγράφεται.

                  6)

                  Το άρθρο 11 τροποποιείται ως ακολούθως:

                              α)

                              Η παράγραφος 1 αντικαθίσταται από το ακόλουθο κείμενο:
                              «1.   Τα μέρη δεν γνωρίζουν, βάσει του μητρώου εμπορικών σημάτων της Χιλής, όπως καθορίσθηκε στις 10 Ιουνίου 2002, εμπορικά σήματα άλλα από εκείνα που αναφέρονται στο άρθρο 7 παράγραφοι 2 και 2α και στο άρθρο 10 παράγραφος 4, τα οποία είναι ταυτόσημα ή παρόμοια με, ή περιέχουν τις γεωγραφικές ενδείξεις ή τις παραδοσιακές εκφράσεις ή τις συμπληρωματικές μνείες για την ποιότητα που αναφέρονται στα άρθρα 6 και 10, αντιστοίχως.».

                              β)

                              Η παράγραφος 2 αντικαθίσταται από το ακόλουθο κείμενο:
                              «2.   Σύμφωνα με την παράγραφο 1, κανένα μέρος δεν αρνείται το δικαίωμα χρησιμοποίησης εμπορικού σήματος που περιέχεται στο μητρώο εμπορικών σημάτων της Χιλής στις 10 Ιουνίου 2002, άλλου από εκείνα που αναφέρονται στο άρθρο 7 παράγραφοι 2 και 2α και στο άρθρο 10 παράγραφος 4, βάσει του ότι ένα τέτοιο εμπορικό σήμα είναι ταυτόσημο ή παρόμοιο με, ή περιέχει γεωγραφική ένδειξη που αναφέρεται στο προσάρτημα I ή II ή παραδοσιακή έκφραση ή συμπληρωματική μνεία για την ποιότητα που περιέχεται στο προσάρτημα III ή IV.».

                  7)

                  Στο άρθρο 30, η παράγραφος 3 αντικαθίσταται από το ακόλουθο κείμενο:
                  «3.   Ιδίως, η Μεικτή Επιτροπή δύναται να απευθύνει συστάσεις για την προώθηση των στόχων της παρούσας συμφωνίας. Λειτουργεί σύμφωνα με τον εσωτερικό κανονισμό για τις ειδικές επιτροπές.».

   Σαντιάγκο της Χιλής/Βρυξέλλες,
   Κυρία,
   Έχω την τιμή να σας γνωρίσω λήψη της σημερινής σας επιστολής, η οποία έχει ως εξής:

      «Έχω την τιμή να αναφερθώ στις συνεδριάσεις της Μεικτής Επιτροπής που συστάθηκε σύμφωνα με το άρθρο 30 του παραρτήματος V της συμφωνίας συνδέσεως (συμφωνία σχετικά με το εμπόριο οίνου). Η Μεικτή Επιτροπή συνέστησε ότι θα πρέπει να γίνουν τροποποιήσεις στη συμφωνία σχετικά με το εμπόριο οίνου (στο εξής αναφερόμενη ως “παράρτημα V”), προκειμένου να ληφθούν υπόψη οι νομοθετικές εξελίξεις από της εκδόσεώς της.
      Κατά τη διάρκεια της πρόσφατης συνεδρίασης της Μεικτής Επιτροπής, που πραγματοποιήθηκε στη Μαδρίτη στις 13-14 Ιουνίου 2005, επετεύχθη συμφωνία ως προς την ανάγκη τροποποίησης όχι μόνο των προσαρτημάτων αλλά και του κειμένου της συμφωνίας, προκειμένου αυτό να επικαιροποιηθεί. Κατόπιν τούτου, έχω την τιμή να προτείνω την τροποποίηση του παραρτήματος V κατά τα αναφερόμενα στο προσάρτημα που επισυνάπτεται, με ισχύ από της ημερομηνίας της υπογραφής.
      Παρακαλώ να μου επιβεβαιώσετε ότι η κυβέρνησή σας είναι σύμφωνη με το περιεχόμενο της παρούσας επιστολής.».

   Έχω την τιμή να σας επιβεβαιώσω ότι η Δημοκρατία της Χιλής συμφωνεί με το περιεχόμενο της επιστολής αυτής.
   Με εξαιρετική εκτίμηση,

         Για τη Δημοκρατία της Χιλής


Avis juridique important

|

31994D0937

94/937/ΕΚ: Απόφαση του Συμβουλίου της 22ας Δεκεμβρίου 1994 σχετικά με την προσωρινή εφαρμογή ορισμένων άρθρων των δεύτερων πρόσθετων πρωτοκόλλων των ευρωπαϊκών συμφωνιών μεταξύ των Ευρωπαϊκών Κοινοτήτων και των κρατών μελών τους, αφενός, και ορισμένων τρίτων χωρών, αφετέρου, καθώς και των ενδιάμεσων συμφωνιών σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και των ιδίων χωρών, αφετέρου

Επίσημη Εφημερίδα αριθ. L 366 της 31/12/1994 σ. 0021 - 0021 Φινλανδική ειδική έκδοση: Κεφάλαιο 11 τόμος 37 σ. 0272  Σουηδική ειδική έκδοση: Κεφάλαιο 11 τόμος 37 σ. 0272

ΑΠΟΦΑΣΗ ΤΟΥ ΣΥΜΒΟΥΛΙΟΥτης 22ας Δεκεμβρίου 1994σχετικά με την  προσωρινή εφαρμογή ορισμένων άρθρων των δεύτερων πρόσθετων πρωτοκόλλων των ευρωπαϊκών συμφωνιών  μεταξύ των Ευρωπαϊκών Κοινοτήτων και των κρατών μελών τους, αφενός, και ορισμένων τρίτων χωρών,  αφετέρου, καθώς και των ενδιάμεσων συμφωνιών σχετικά με το εμπόριο και εμπορικά θέματα μεταξύ της  Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και των  ιδίων χωρών, αφετέρου(94/937/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, την ευρωπαϊκή συμφωνία, η οποία υπεγράφη με τη Ρουμανία την 1η Φεβρουαρίου 1993, όπως έχει  τροποποιηθεί με το πρόσθετο πρωτόκολλο που υπεγράφη στις 21 Δεκεμβρίου 1993, την ενδιάμεση συμφωνία (1) με τη Ρουμανία, η οποία άρχισε να ισχύει την 1η Μαΐου 1993, όπως έχει  τροποποιηθεί με το πρόσθετο πρωτόκολλο που υπεγράφη στις 21 Δεκεμβρίου 1993, την ευρωπαϊκή συμφωνία, η οποία υπεγράφη με τη Δημοκρατία της Βουλγαρίας στις 8 Μαρτίου 1993, όπως  έχει τροποποιηθεί με το πρόσθετο πρωτόκολλο που υπεγράφη στις 21 Δεκεμβρίου 1993, την ενδιάμεση συμφωνία (2) με τη Δημοκρατία της Βουλγαρίας που άρχισε να ισχύει στις 31 Δεκεμβρίου  1993, όπως έχει τροποποιηθεί με το πρόσθετο πρωτόκολλο που υπεγράφη στις 20 Δεκεμβρίου 1993, τα συμπεράσματα του Συμβουλίου των Γενικών Υποθέσεων της 31ης Οκτωβρίου 1994, την πρόταση της Επιτροπής, Εκτιμώντας: ότι η Επιτροπή έχει διαπραγματευθεί εξ ονόματος των Κοινοτήτων τα δεύτερα πρόσθετα πρωτόκολλα των  ενδιάμεσων συμφωνιών σχετικά με το εμπόριο και τα εμπορικά θέματα και των ευρωπαϊκών συμφωνιών με  τη Ρουμανία και τη Δημοκρατία της Βουλγαρίας 7ότι οι συναφείς διατάξεις των εν λόγω πρόσθετων  πρωτοκόλλων θα πρέπει να εφαρμοσθούν προσωρινώς, όσον αφορά τα προϊόντα τα οποία αφορά η συνθήκη  για την ίδρυση της Ευρωπαϊκής Κοινότητας, από 1ης Ιανουαρίου 1995 μέχρις ότου ολοκληρωθούν οι  διαδικασίες που απαιτούνται για τη σύναψη των εν λόγω πρωτοκόλλων, ΑΠΟΦΑΣΙΖΕΙ: Άρθρο μόνο Εν αναμονή της τυπικής σύναψης των δεύτερων πρόσθετων πρωτοκόλλων,  τα σχετικά άρθρα τα οποία εφαρμόζονται προσωρινώς από 1ης Ιανουαρίου 1995 είναι τα ακόλουθα: - τα άρθρα 1 και 2 του δεύτερου πρόσθετου πρωτοκόλλου της ευρωπαϊκής συμφωνίας μεταξύ των  Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, καθώς και της  ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής  Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου, - τα άρθρα 1 και 2 του δεύτερου πρόσθετου πρωτοκόλλου της ευρωπαϊκής συμφωνίας μεταξύ των  Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας,  αφετέρου, καθώς και της ενδιάμεσης συμφωνίας σχετικά με το εμπόριο και εμπορικά θέματα μεταξύ της  Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της  Δημοκρατίας της Βουλγαρίας αφετέρου. Τα κείμενα των μονογραφηθέντων δεύτερων πρόσθετων πρωτοκόλλων, τα οποία περιλαμβάνουν τα σχετικά  άρθρα, επισυνάπτονται στην παρούσα απόφαση. Βρυξέλλες, 22 Δεκεμβρίου 1994. Για το ΣυμβούλιοΟ ΠρόεδροςM. SEEHOFER() ΕΕ αριθ. L 81 της 2. 4. 1993, σ. 2. () ΕΕ αριθ. L 323 της 23. 12. 1993, σ. 2.


title: 2006/862/ΕΚ: Απόφαση του Συμβουλίου, της 22ας Μαΐου 2006 , για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Μαλαισίας δυνάμει του άρθρου ΧΧΙV παράγραφος 6 και του άρθρου XXVIII της ΓΣΔΕ 1994, στο πλαίσιο της διαδικασίας προσχώρησης στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας

text:
               1.12.2006

               EL

               Επίσημη Εφημερίδα της Ευρωπαϊκής Ένωσης

               L 335/38

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Μαΐου 2006
   για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Μαλαισίας δυνάμει του άρθρου ΧΧΙV παράγραφος 6 και του άρθρου XXVIII της ΓΣΔΕ 1994, στο πλαίσιο της διαδικασίας προσχώρησης στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας
   (2006/862/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη φράση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 22 Μαρτίου 2004 το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του ΠΟΕ δυνάμει του άρθρου XXIV παράγραφος 6 της ΓΣΔΕ 1994, στο πλαίσιο της διαδικασίας προσχώρησης στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας.

               (2)

               Η Επιτροπή διεξήγαγε τις διαπραγματεύσεις σε συνεννόηση με την ειδική επιτροπή που συστάθηκε δυνάμει του άρθρου 133 της συνθήκης και στο πλαίσιο των διαπραγματευτικών οδηγιών που εκδόθηκαν από το Συμβούλιο.

               (3)

               Η Επιτροπή ολοκλήρωσε τις διαπραγματεύσεις για τη σύναψη συμφωνίας υπό μορφή ανταλλαγής επιστολών δυνάμει του άρθρου XXIV παράγραφος 6 και του άρθρου XXVIII της ΓΣΔΕ 1994, μεταξύ της Ευρωπαϊκής Κοινότητας και της Μαλαισίας. Η συμφωνία αυτή θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Μαλαισίας δυνάμει του άρθρου XXIV παράγραφος 6 και του άρθρου XXVIII της ΓΣΔΕ 1994, στο πλαίσιο της διαδικασίας προσχώρησης στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας για την ανάκληση ειδικών παραχωρήσεων που συνδέεται με την ανάκληση των πινάκων παραχωρήσεων της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησής τους στην Ευρωπαϊκή Ένωση.
   Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία, δεσμεύοντας την Κοινότητα (1).

      Βρυξέλλες, 22 Μαΐου 2006.

            Για το Συμβούλιο

            Ο Πρόεδρος

         J. PRÖLL

      (1)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης.
    ---documentbreak---

               1.12.2006

               EL

               Επίσημη Εφημερίδα της Ευρωπαϊκής Ένωσης

               L 335/40

         ΜΕΤΑΦΡΑΣΗ
   ΣΥΜΦΩΝΊΑ
   υπό μορφή ανταλλαγής επιστολών μεταξύ της Ευρωπαϊκής Κοινότητας και της Μαλαισίας δυνάμει του άρθρου XXIV παράγραφος 6 και του άρθρου XXVIII της ΓΣΔΕ 1994, σχετικά με την τροποποίηση των παραχωρήσεων που προβλέπονται στους σχετικούς πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησής τους στην Ευρωπαϊκή Ένωση
   Κύριε,
   Μετά την έναρξη των διαπραγματεύσεων που διεξήχθησαν μεταξύ των Ευρωπαϊκών Κοινοτήτων (ΕΚ) και της Μαλαισίας, δυνάμει του άρθρου XXIV παράγραφος 6 και του άρθρου XXVIII της ΓΣΔΕ 1994, με σκοπό την τροποποίηση των παραχωρήσεων που προβλέπονται στους σχετικούς πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της ΕΚ και της Μαλαισίας, με σκοπό την ολοκλήρωση των διαπραγματεύσεων που άρχισαν μετά τη γνωστοποίηση της ΕΚ, με ημερομηνία 19 Ιανουαρίου 2004, κατ’ εφαρμογή του άρθρου XXIV παράγραφος 6 της ΓΣΔΕ 1994.

               —

               1511 90 19 (Κλάσματα από φοινικέλαιο, στερεά, εξευγενισμένα ή μη, αλλά χημικώς μη μετασχηματισμένα, σε συσκευασίες βάρους άνω του 1 kg): εφαρμογή μειωμένου συντελεστή 10,0 %,

               —

               8525 40 99 (Βιντεοσυσκευές λήψης σταθερών εικόνων): εφαρμογή μειωμένου συντελεστή 12,5 %.

         Οι προαναφερθέντες μειωμένοι συντελεστές πρέπει να εφαρμοστούν επί μια τριετία.
   Οι ακριβείς δασμολογικές περιγραφές της ΕΚ των 15 εφαρμόζονται σε όλες τις ανωτέρω δασμολογικές κλάσεις.
   Η ΕΚ ενσωματώνει στον πίνακά της CLX, για το τελωνειακό έδαφος της ΕΚ των 25, τις παραχωρήσεις που περιείχε ο προηγούμενος πίνακάς της.
   Η παρούσα συμφωνία αρχίζει να ισχύει κατά την ημερομηνία της υπογραφής της, κατόπιν εγκρίσεως των μερών σύμφωνα με τις οικείες διαδικασίες τους.
   Με εκτίμηση

         Εξ ονόματος της Ευρωπαϊκής Κοινότητας

   Κύριε,
   Αναφέρομαι στην επιστολή σας που έχει ως εξής:
   «Μετά την έναρξη των διαπραγματεύσεων που διεξήχθησαν μεταξύ των Ευρωπαϊκών Κοινοτήτων (ΕΚ) και της Μαλαισίας, δυνάμει του άρθρου XXIV παράγραφος 6 και του άρθρου XXVIII της ΓΣΔΕ 1994, με σκοπό την τροποποίηση των παραχωρήσεων που προβλέπονται στους σχετικούς πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της ΕΚ και της Μαλαισίας, με σκοπό την ολοκλήρωση των διαπραγματεύσεων που άρχισαν μετά τη γνωστοποίηση της ΕΚ, με ημερομηνία 19 Ιανουαρίου 2004, κατ’ εφαρμογή του άρθρου XXIV παράγραφος 6 της ΓΣΔΕ:

               —

               1511 90 19 (Κλάσματα από φοινικέλαιο, στερεά, εξευγενισμένα ή μη, αλλά χημικώς μη μετασχηματισμένα, σε συσκευασίες βάρους άνω του 1 kg): εφαρμογή μειωμένου συντελεστή 10,0 %.

               —

               8525 40 99 (Βιντεοσυσκευές λήψης σταθερών εικόνων): εφαρμογή μειωμένου συντελεστή 12,5 %.

         Οι προαναφερθέντες μειωμένοι συντελεστές πρέπει να εφαρμοστούν επί μία τριετία.
   Οι ακριβείς δασμολογικές περιγραφές της ΕΚ των 15 εφαρμόζονται σε όλες τις ανωτέρω δασμολογικές κλάσεις.
   Η ΕΚ ενσωματώνει στον πίνακά της CLX, για το τελωνειακό έδαφος της ΕΚ των 25, τις παραχωρήσεις που περιείχε ο προηγούμενος πίνακάς της.
   Η παρούσα συμφωνία αρχίζει να ισχύει κατά την ημερομηνία της υπογραφής της, κατόπιν εγκρίσεως των μερών σύμφωνα με τις οικείες διαδικασίες τους.».
   Με την παρούσα επιστολή έχω την τιμή να εκφράσω τη σύμφωνη γνώμη της κυβέρνησής μου.
   Με εκτίμηση

         Εξ ονόματος της Μαλαισίας